Siekiant užtikrinti, kad fondo lėšos būtų naudojamos efektyviai, o gydymo įstaigose nebūtų kaupiami per dideli kraujo vaistinių preparatų (anti-D imunoglobulino ir krešėjimo faktorių) likučiai, peržiūrėti ir įvertinti sukurtas bei, prireikus, nustatyti papildomas kraujo vaistinių preparatų išdavimo gydymo įstaigoms kontrolės priemones.

Valstybinė ligonių kasa atsakydama į pateiktą rekomendaciją (2016-10-18 rašto Nr. G-3620) nurodė, kad papildomų kontrolės priemonių taikymas nėra būtinas. Siekiant įsitikinti šio vertinimo pagrįstumu 2016 m. Privalomojo sveikatos draudimo fondo finansinio audito metu buvo suplanuotos ir atliktos audito procedūros, kurių metu vertinome kraujo vaistinių preparatų panaudojimo kontrolę. Nustatėme, kad siekiant užtikrinti efektyvesnį preparato naudojimą gydymo įstaigose buvo patikslinta anti-D imunoglobulino poreikio apskaičiavimo tvarka, atsisakyta nuostatos, kad gydymo įstaigose turimas preparato kiekis negali viršyti 3 mėn. poreikio. Atsižvelgiant į audito metu padarytą išvadą, kad  2016 metais Valstybinė ligonių kasa, skirdama asmens sveikatos priežiūros įstaigoms kraujo vaistinius preparatus, tame tarpe anti-D imunoglobuliną ėmė taikyti pakankamas kontrolės priemones, siekdama užtikrinti kad Privalomojo sveikatos draudimo fondo lėšos būtų naudojamos efektyviai, o gydymo įstaigose nebūtų kaupiami per dideli kraujo vaistinių preparatų likučiai, rekomendaciją laikome įgyvendinta.


Sukurti papildomas kontrolės priemones, kad, esant dviem galiojančioms sutartims, kurių pagrindu įsigyjama vienodų prekių ar paslaugų, sutarties, kurioje yra numatytos didesnės kainos, vykdymas esant galimybei nedelsiant būtų sustabdomas arba nutraukiamas.

Viešieji finansai ir oficialioji statistika

Valstybinė ligonių kasa prie Sveikatos apsaugos ministerijos

Sveikatos apsaugos ministerija teikdama informaciją apie rekomendacijų įgyvendinimą informuoja, ar yra  galiojančių vienodų sutarčių (informacija teikta 2017 m. kovo 31 d. ir rugsėjo 30 d. situacijai). Tokios informacijos pateikimą ir faktą, kad kiekvienos sutarties vykdymui yra paskirtas už jos vykdymą atsakingas darbuotojas vertiname kaip pakankamus įrodymus, kad rekomendaciją vertintume, kaip įgyvendintą.


Siekiant, kad Kultūros ministerijos valdymo srities įstaigose būtų sukurta veiksminga vidaus kontrolės sistema, padedanti suvaldyti su viešaisiais pirkimais susijusias rizikas, rekomenduojame įvertinti kitų valdymo srities įstaigų vidaus kontrolę, išanalizuoti jos trūkumus ir imtis pagrįstų priemonių, apsvarstant dalies pirkimų centralizavimą ir (ar) konsolidavimą, vykdant bendrus pirkimus, taip mažinti įstaigų administracinę naštą, sprendžiant kompetencijos trūkumo problemą.

Lietuvos Respublikos kultūros ministerija


Siekiant, kad Socialinės apsaugos ir darbo ministerijos valdymo srities įstaigose būtų sukurta veiksminga vidaus kontrolės sistema, padedanti suvaldyti su viešaisiais pirkimais susijusias rizikas, rekomenduojame įvertinti kitų valdymo srities įstaigų vidaus kontrolę, išanalizuoti jos trūkumus ir imtis pagrįstų priemonių, apsvarstant dalies pirkimų centralizavimą ir (ar) konsolidavimą, vykdant bendrus pirkimus, taip mažinti įstaigų administracinę naštą, sprendžiant kompetencijos trūkumo problemą.

Lietuvos Respublikos socialinės apsaugos ir darbo ministerija


Parengti ir patvirtinti išvadų dėl šilumos ūkio valdymo perdavimo sutarčių teikimo savivaldybėms tvarką, numatančią, kokiame šilumos ūkio valdymo perdavimo etape turi būti kreipiamasi dėl šių išvadų gavimo, taip pat aiškius kriterijus, pagal kuriuos ministerija vertins sutartis.

Lietuvos Respublikos energetikos ministerija

2023 m. balandžio 6 d. priimtas Šilumos ūkio įstatymo kai kurių straipsnių pakeitimo ir papildymo naujais straipsniais įstatymas Nr. XIV-1876, kuriame nustatomas šilumos ūkių valdymo perdavimo mechanizmas.


Peržiūrėti susitarimus dėl turto saugojimo ir turtą naudoti įstatymo nustatytais atvejais ir būdais, pasaugos sutartis performinti į panaudos.

Universitetas sutiko neatlygintinai perimti turtą iš Lietuvos nacionalinės Martyno Mažvydo bibliotekos ir pagal perdavimo-priėmimo aktą grąžino turtą UAB „E1“.


Siekiant užtikrinti efektyvią interesų konfliktų prevenciją pirkimų srityje ir eliminuoti įstatymo nuostatų skirtingo traktavimo riziką, rekomenduojame tobulinti metodinę pagalbą dėl dokumentų, susijusių su interesų konfliktų prevencija, pateikimo, pabrėžiant pareigą juos pateikti pirkimų procese dalyvaujantiems asmenims, su kuriais yra derinami dokumentai, ir sutarties vykdymo kontrolę atliekantiems asmenims.

Tarnybos tinklapyje 2023-08-28 paskelbtas informacinis pranešimas, kuriuo pirkimų vykdytojams paaiškintos Įstatymo 21 straipsnio nuostatos bei detaliau atskleidžiama formuluotės „dalyvaujantys pirkime ar galintys daryti įtaką jo rezultatams“ reikšmė.


Inventorizavus neatvertus prioritetinius viešojo sektoriaus duomenis, įpareigoti skelbti juos atvirais formatais, užtikrinant galimybę perkelti juos į kuriamą duomenų atvėrimo portalą.

2017 m. gruodžio 20 d. Vyriausybės nutarimo Nr. 1085 „Dėl Lietuvos Respublikos Vyriausybės 2014 m. kovo 12 d. nutarimo Nr. 244 „Dėl informacinės visuomenės plėtros 2014–2020 metų programos „Lietuvos Respublikos skaitmeninė darbotvarkė“ patvirtinimo“ pakeitimo“  2.2. p. numatyta, kad įstaigos iki 2018 m. sausio 1 d. į planavimo dokumentus privalo įtraukti priemones ir nustatyti terminą, per kurį įstaigų turimi atvertini prioritetiniai duomenys turi būti paskelbti Informacijos rinkmenų sąraše atvirais elektroniniais formatais, taip pat užtikrinti galimybę perkelti šiuos duomenis į kuriamą atvirų duomenų portalą. Rekomendacija pilnai įgyvendinta.


Apsvarstyti galiojančio šilumos kainų reguliavimo modelio keitimo ar tobulinimo alternatyvas ir inicijuoti atitinkamų teisės aktų pakeitimus, kurių pagrindu būtų ne tik mažinama administracinė reguliavimo našta ir užtikrinamas kainos pagrįstumas, bet ir jos dalyviai būtų motyvuojami veikti efektyviau, diegti inovatyvius sprendimus, leidžiančius siekti mažiausios šilumos kainos vartotojams.

2023 m. balandžio 6 d. priimtas Šilumos ūkio įstatymo kai kurių straipsnių pakeitimo ir papildymo naujais straipsniais įstatymas Nr. XIV-1876, kuriame įtvirtinti nauji šilumos kainodaros principai


Sukurti visas e. sveikatos paslaugų ir bendradarbiavimo infrastruktūros informacinės sistemos specifikacijoje numatytas sąsajas.

Lietuvos Respublikos sveikatos apsaugos ministerija

Įgyvendintos priemonės, įgalinančios Elektroninės sveikatos paslaugų ir bendradarbiavimo infrastruktūros informacinės sistemos (ESPBI IS) duomenų mainus (sąsajas) su Neįgalumo ir darbingumo nustatymo tarnybos, Higienos instituto administruojamomis IS,  užtikrintas gydymo įstaigų pildomų statistinių apskaitos formų 025/a ir 066/a-LK ir 70a-LK  duomenų teikimas į sistemą SVEIDRA per ESPBI IS.


Užtikrinti, kad tiekėjams už laiku neatliktus darbus būtų taikomos sutartyse numatytos sankcijos.

Sveikatos apsaugos ministerija informavo, kad Valstybinėje ligonių kasoje iki 2017 m. rugsėjo 30 d. nebuvo taikyta informacinių technologijų paslaugų pirkimo‒pardavimo sutartyse numatyta galimybė skaičiuoti delspinigius, jei darbai laiku nebuvo atliekami dėl vykdytojo kaltės, nes nepasitaikė atvejų, kad darbai būtų laiku neatlikti dėl vykdytojo kaltės. Tokios informacijos pateikimą ir faktą, kad kiekvienos sutarties vykdymui yra paskirtas už jos vykdymą atsakingas darbuotojas vertiname kaip pakankamus įrodymus dėl kontrolės procedūrų veikimo ir rekomendaciją vertintume kaip įgyvendintą.


Siekiant padidinti paruoštų pakartotinai naudoti ir perdirbtų komunalinių atliekų kiekį, numatyti ir įgyvendinti priemones, kuriomis būtų motyvuojama komunalines atliekas tvarkyti aukštesniu prioritetu.

Lietuvos Respublikos aplinkos ministerija


Siekiant gerinti sąlygas Registrų centro tvarkomų valstybės informacinių išteklių plėtrai ir užtikrinti gerosios informacinių technologijų valdymo praktikos tęstinumą, numatyti priemones, kurios užtikrintų visų svarbias informacinių technologijų funkcijas vykdančių darbuotojų pamainumą ir Informacinių technologijų centro kompetencijų poreikio planavimą pagal visuotinai pripažintas gerąsias praktikas.

VĮ Registrų centras patvirtino IT centro kritinių pareigybių sąrašą, nustatė atsakomybes dėl kritinių pareigybių valdymo ir stebėsenos, periodinio vertinimo ir statuso atnaujinimo. Taip pat atlikęs kompetencijų poreikio planavimo gerųjų praktikų analizę, parengė ir pradėjo taikyti dvi Informacinių technologijų centro kompetencijų planavimui skirtas matricas: IS vystymo departamento kompetencijų ir pajėgumų planavimo matricą bei kitų IT padalinių kompetencijų planavimo matricą,  įdiegė du procesus:  „Pildyti ir periodiškai peržiūrėti IT darbuotojų pamainumo matricą“, „Suplanuoti ITC padalinių žmogiškuosius išteklius“.Po šių pokyčių išaugo kritinių Registrų centro Informacinių technologijų centro darbuotojų, kuriems nurodytas pamainumas, dalis (nuo 45 proc. iki 82 proc.).


Atlikti reikalingus knygų ir leidinių registravimo apskaitoje koregavimus

Muziejus atliko reikalingus knygų ir leidinių registravimo apskaitoje koregavimus.


Siekiant didinti neteisėtų statybų prevenciją ir užtikrinti, kad už statybos srities pažeidimus nebūtų išvengiama atsakomybės dėl senaties, būtina organizuoti statybos valstybinės priežiūros tikrinimus taip, kad jie būtų atlikti iki senaties pabaigos.

Valstybinė teritorijų planavimo ir statybos inspekcija prie Aplinkos ministerijos

Siekiant numatyti, kad planiniams statybą leidžiančių dokumentų patikrinimams būtų atrenkami statybą leidžiantys dokumentai, nuo kurių išdavimo nepraėjo daugiau kaip 6 mėn., inspekcijos viršininko 2019-09-30 įsakymu Nr. 1V-168 buvo pakeistas  viršininko  2011-02-04m įsakymas Nr. 1V-17 „Dėl Planavimo sąlygų, planavimo sąlygų sąvadų ir statybą leidžiančių dokumentų parengimo bei išdavimo atitikties teisės aktų reikalavimams tikrinimo tvarkos aprašo patvirtinimo“ (https://www.e-tar.lt/portal/lt/legalAct/ea5ae8c0e50e11e99681cd81dcdca52c). Įpareigojimas atrinkti statybą leidžiančius dokumentus, nuo kurių išdavimo nepraėjo daugiau kaip 6 mėn., nustatytas  Planavimo sąlygų, prisijungimo sąlygų, specialiųjų reikalavimų ir statybą leidžiančių dokumentų išdavimo tvarkos ir teisėtumo tikrinimo aprašo 18.2 papunktyje.Siekiant nustatyti, kad planiniams statybos užbaigimo dokumentų patikrinimams būtų atrenkami dokumentai, nuo kurių išdavimo / patvirtinimo nepraėjo daugiau kaip 6 mėn. inspekcijos viršininko 2019-08-14 įsakymu Nr. 1V-146 pakeistas 2013-01-16 įsakymas Nr. 1V-10 „Dėl Statybos užbaigimo aktų ir deklaracijų apie statybos užbaigimą tikrinimo tvarkos aprašo patvirtinimo ir Valstybinės teritorijų planavimo ir statybos inspekcijos prie Aplinkos ministerijos viršininko 2011-03-09 įsakymo Nr. 1V-41 „Dėl Valstybinės teritorijų planavimo ir statybos inspekcijos prie Aplinkos ministerijos patvirtintose deklaracijose apie statybos užbaigimą nurodytų statinių statybos teisėtumo tikrinimo                                                    tvarkos aprašo patvirtinimo“ pripažinimo netekusiu galios“ (https://www.e-tar.lt/portal/lt/legalAct/39d6bac0c28a11e9840ec0427c781bac). Įpareigojimas atlikti planinius statybos užbaigimo aktų patikrinimus ne vėliau kaip per 6 mėn. nuo jų išdavimo dienos, o informacinėje sistemoje „Infostatyba“ įregistruotų deklaracijų – ne vėliau kaip per 6 mėn. nuo įregistravimo dienos nustatytas Statybos užbaigimo aktų ir deklaracijų apie statybos užbaigimą tikrinimo tvarkos aprašo 3.2 papunktyje.


Siekiant, kad programos vertinimo kriterijai parodytų svarbiausius veiklos rezultatus, rekomenduojame nuspręsti ar bus planuojamos finansuoti veiklos, susijusios su vertinimo kriterijaus rezultato pasiekiamumu, ar tikslinga kriterijų stebėti, jeigu lėšų bus skiriama.

Lietuvos Respublikos švietimo, mokslo ir sporto ministerija

Vertinimo kriterijai parodys svarbiausius veiklos rezultatus dėl pirmo tikslo ketvirto uždavinio.


Siekiant pagerinti komunalinių atliekų rūšiavimą, kuris leistų sumažinti mišrių komunalinių atliekų kiekį ir jų tvarkymo kaštus, numatyti papildomas priemones.


Siekiant didinti skaitmeninio mokomojo turinio prieinamumą, pildyti Užduočių banką užduotimis, kurios būtų tinkamos visiems mokiniams, įskaitant turinčius specialiųjų ugdymosi poreikių.


Patikslinti direkcijos valstybinės reikšmės kelių vertės, jos kitimo skaičiavimo ir kelių užimamos žemės vertės apskaitos tvarkos aprašą ir direkcijos inventorizacijos taisykles dėl naujų apskaitos sričių – žemės ir kelių (infrastruktūros ir kiti statiniai).

Lietuvos automobilių kelių direkcijos direktoriaus 2019-12-31 įsakymu Nr.199 patikslintas Valstybinės reikšmės kelių vertės, jos kitimo skaičiavimo ir kelių užimamos žemės vertės apskaitos tvarkos aprašas TA KVS (ŽV) ir 2019-12-04 įsakymu Nr.185 papildyta žemės sklypų inventorizavimo tvarka.


Sukurti mechanizmą, padedantį kiekvienu atveju priimant sprendimą dėl medicinos pagalbos priemonių išbraukimo iš centralizuotai apmokamų vaistinių preparatų ir medicinos pagalbos priemonių sąrašo pagrįstai įvertinti, ar tai neturės neigiamos įtakos paslaugų kokybei ir prieinamumui. Tokio sprendimo priėmimas turėtų reikšti aiškią gydymo įstaigų pareigą minėtus preparatus ir priemones įsigyti savo lėšomis.

Lietuvos Respublikos sveikatos apsaugos ministro 2017 m. kovo 31 d. įsakymas Nr. V-365 „Dėl Lietuvos Respublikos sveikatos apsaugos ministro 2002 m. balandžio 5 d. įsakymo Nr. 159 „Dėl Ligų, vaistinių preparatų ir medicinos pagalbos priemonių įrašymo į kompensavimo sąrašus ir jų keitimo tvarkos aprašo patvirtinimo“ pakeitimo“. Šiuo įsakymu įtvirtinama nuostata, kad iš Centralizuotai apmokamų vaistinių preparatų ir medicinos pagalbos priemonių sąrašo gali būti išbrauktos medicinos pagalbos priemonės tik tuo atveju, jei bus priimtas sprendimas dėl jų įsigijimo išlaidų kompensavimo kitais būdais, taip užtikrinant tolesnį pacientų gydymą.


Siekiant efektyvinti vartojimo ginčų nagrinėjimo ne teismo tvarka sistemą ir užtikrinti, kad ginčai būtų išnagrinėti kompetentingai ir įstatymo nustatytais terminais: nustatyti, kas (vartotojas, verslininkas ar ginčus nagrinėjanti institucija) ir kokiais atvejais turėtų inicijuoti ekspertizių ir laboratorinių tyrimų atlikimą ir už juos sumokėti.

Lietuvos Respublikos teisingumo ministerija

Teisingumo ministerija, siekdama efektyvinti vartojimo ginčų nagrinėjimo ne teismo tvarka sistemą ir užtikrinti, kad ginčai būtų išnagrinėti kompetentingai ir įstatymo nustatytais terminais, nustatė kas ir kokiais atvejais turėtų inicijuoti ekspertizių ir laboratorinių tyrimų atlikimą ir už juos sumokėti:- pakeitė Vartojimo ginčų neteisminio sprendimo procedūros taisykles (2019-12-06 įsakymas Nr. 1R-324), kuriose nustatė, kad ekspertizės ir laboratorinių tyrimų išlaidos apmokamos mutatis mutandis pagal Civilinio proceso kodekso 90 str. nuostatas, t. y. ginčo šalis, kuri prašo atlikti prekių ir (ar) paslaugų kokybės ekspertizę ar laboratorinius tyrimus, privalo iš anksto sumokėti vartojimo ginčus nagrinėjančioms institucijoms jų nustatyto dydžio avansą. Kadangi Vartotojų teisių apsaugos įstatyme nėra nustatyta pareiga vartojimo ginčus nagrinėjančiai institucijai apmokėti minėtas išlaidas, įstatymo pakeitimas nėra reikalingas;- surinko duomenis apie vartojimo ginčus nagrinėjančių institucijų paskirtas ekspertizes ir laboratorinius tyrimus bei jų išlaidų apmokėjimą 2020 m. Ministerija informavo, kad taikant Vartotojų teisių apsaugos įstatymo ir Vartojimo ginčų neteisminio sprendimo procedūros taisyklių nuostatas praktikoje, teisinių neaiškumų ar problemų dėl ekspertizių ir laboratorinių tyrimų atlikimo inicijavimo bei jų išlaidų apmokėjimo, nekilo.


Siekiant turėti patikimus ir išsamius duomenis apie komunalinių atliekų tvarkymą, kurių pagrindu būtų priimami pagrįsti sprendimai, užtikrinti, kad kasmet būtų parengiamos ir Aplinkos apsaugos agentūrai pateikiamos Valstybiniame atliekų prevencijos ir tvarkymo 2021–2027 m. plane numatytų priemonių vykdymo ataskaitos.


Įgyvendinus ankstesnių auditų metu teiktas rekomendacijas ir žinant aiškias fondo finansines galimybes, pereiti prie objektyviomis sąnaudomis grįstos asmens sveikatos priežiūros paslaugų kainos, kuri būtų periodiškai perskaičiuojama pagal nustatytus  kriterijus.

Rekomendacijai įgyvendinti suplanuotos priemonės apėmė sveikatos draudžiamojo įvykio sąvokos išgryninimą, gydymo įstaigų tinklo efektyvumo vertinimą, gydymo įstaigoms neatlygintinai perduoto valstybės turto naudojimą ir asmens sveikatos priežiūros (ASP) paslaugų bazinių kainų perskaičiavimo kriterijų nustatymą. Rekomendaciją laikome iš dalies įgyvendinta. Dėl draudžiamojo įvykio išgryninimo priimti Sveikatos draudimo įstatymo pakeitimai. Sveikatos priežiūros įstaigų ir Sveikatos sistemos įstatymų pakeitimais sudarytos ASP įstaigų tinklo formavimo teisinės prielaidos. Sveikatos priežiūros įstaigų įstatymo pakeitimais ilgalaikis materialusis turtas patikėjimo teise pagal patikėjimo sutartis perduotas visoms gydymo įstaigoms, kurių savininkė (dalininkė) yra valstybė, išskyrus Nacionalinį kraujo centrą.ASP paslaugų bazinių kainų nustatymo metodikoje reglamentuoti bazinių kainų ar jų balų verčių perskaičiavimo kriterijai. Tačiau pagal metodiką išliko kainų nustatymas balais. Apmokant ASP įstaigoms už suteiktas ASP paslaugas, paslaugos bazinė kaina balais yra dauginama iš tuo metu galiojančios balo vertės – taip gaunant paslaugos kainą eurais. Nors patvirtintos paslaugų bazinės kainos balais yra įvertis, gaunamas atsižvelgus į vidutines gydymo įstaigų patiriamas sąnaudas, tačiau tai nėra kaina, kurią gauna gydymo įstaigos. Iki tapdamas gydymo įstaigų gaunama kaina, šis dydis – bazinė kaina balais – be įstatyminio pagrindo gali būti koreguojamas, nustatant balo įkainį eurais ir skiriant papildomus priedus. Ministerija pažymėjo, kad PSDF biudžetas pagal Fiskalinės sutarties įgyvendinimo konstitucinį įstatymą (4 str. 2 d.) turi būti planuojamas, tvirtinamas ir vykdomas taip, kad būtų subalansuotas arba perteklinis. Priimtos apmokėti sąskaitos negali viršyti PSDF pajamų galimybių. Be to, nustatant bazines paslaugų kainas ir jų perskaičiavimo kriterijus būtini teisingi iš gydymo įstaigų periodiškai gaunami duomenys (pagal juos paskaičiuoti objektyvias ASP paslaugų kainas). Ministerija numatė sukurti bendrą ligoninių išteklių valdymo ir apskaitos informacinę sistemą (priemonė, numatyta įgyvendinant 2020 m. teiktą rekomendaciją, kurios įgyvendinimo terminas 2026-12-31).


Privalomojo sveikatos draudimo fondo biudžeto rodiklių įstatymo projekte numačius skirti lėšas inovaciniams vaistams, šias išlaidas suplanuoti įvertinus faktinį inovacinių vaistų poreikį ir planuojamą gydyti pacientų skaičių.

Lietuvos Respublikos 2016 m. gruodžio 22 d. 2017 metų Privalomojo sveikatos draudimo fondo biudžeto rodiklių patvirtinimo įstatyme Nr. XIII-173 lėšos inovaciniams vaistams atskirai nėra numatytos.


Įpareigoti teritorines ligonių kasas už plaučių ir plaučių širdies komplekso transplantacijos paslaugas sumokėti tik įvertinus gydymo įstaigų pateiktų sąnaudų pagrįstumą.

Parengtos rekomendacijos dėl asmens sveikatos priežiūros įstaigų duomenų apie plaučių ir plaučių širdies komplekso transplantacijos paslaugų sąnaudų pateikimo teritorinėms ligonių kasoms ir šių sąnaudų pagrįstumo įvertinimo ir Valstybinės ligonių kasos prie Sveikatos apsaugos ministerijos 2017 m. kovo 3 d. raštu Nr. 4K-1744 „Dėl asmens sveikatos priežiūros įstaigų duomenų apie širdies ir plaučių komplekso bei plaučių transplantacijos paslaugų sąnaudų pateikimo ir šių sąnaudų vertinimo rekomendacijų“ išsiųstos teritorinėms ligonių kasoms.


Įvertinti universiteto sudarytą pasaugos sutartį su Vilniaus miesto savivaldybės administracija ir turto gavimo aktą, sudarytą su UAB „BM“, ir performinti juos į panaudos sutartis.

Vilniaus Gedimino technikos universitetas pagal turto gavimo aktą naudotą 3D spausdintuvą 2017-10-05 priėmimo-grąžinimo aktu grąžino UAB „BM“.Siekiant tinkamai įteisinti iš Vilniaus m. savivaldybės gautą ir naudojamą laboratorinę įrangą, parengtas ir derinamas Vilniaus miesto savivaldybės tarybos sprendimo projektas dėl laboratorinės įrangos perdavimo Vilniaus Gedimino technikos universiteto Automobilių kelių mokslo laboratorijai. Kadangi rekomendacijos įgyvendinimas tęsėsi ilgą laiką (nuo 2017-06-28), o priemonės jai įgyvendinti nebuvo veiksmingos, sprendimas dėl turto perdavimo iki šiol nepriimtas, todėl rekomendacijos stebėseną baigiame.


Rekomenduojama užtikrinti, kad laboratorinė įranga būtų eksploatuojama tam pritaikytose patalpose.

Universitetas priėmė sprendimą laboratorinę įrangą perkelti į suremontuotas patalpas.


Pateikti Nacionaliniam bendrųjų funkcijų centrui informaciją, reikalingą rašte nurodytiems apskaitos trūkumams ištaisyti, t. y. užregistruoti kiekvieno atskiro žemės sklypo įsigijimo savikainą, vertės padidėjimą ar sumažėjimą, finansavimo sumas, tikrosios vertės rezervą, o prieš finansinių ataskaitų rinkinio rengimą pateikti centrui turto tikrosios vertės pokyčių pažymą ir užtikrinti, kad apskaitos klaidos būtų ištaisytos (t. y. gauti dokumentus ir paaiškinimus, leidžiančius įsitikinti apskaitos duomenų teisingumu).

Lietuvos automobilių kelių direkcija, gavusi iš Nacionalinės žemės tarnybos patikslintus duomenis apie tinkamus įregistruoti VĮ Registrų centre žemės sklypus, 2019 m. juos įregistravo buhalterinėje apskaitoje pagal Finansų ministerijos 2020-06-04 parengtas metodines rekomendacijas Nr. TR-12/2020-04(1) „Dėl žemės po valstybinės reikšmės keliais buhalterinės apskaitos ir pateikimo finansinių ataskaitų rinkinyje“.


Inicijuoti tikslesnį ir aiškesnį valstybės lėšomis draudžiamų dvasininkų ir vienuolių ryšio su Lietuvos Respublika apibūdinimą teisės aktuose, kad būtų išvengta socialiniu draudimu kitoje valstybėje draudžiamų asmenų draudimo Lietuvos valstybės biudžeto lėšomis.

Lietuvos Respublikos Vyriausybės 2017-05-10 nutarimu Nr. 346 pakeistas VSDF biudžeto sudarymo ir vykdymo taisyklių 33 punktas nustatant, kad tradicinių ir kitų valstybės pripažintų religinių bendruomenių bei bendrijų dvasininkai ir vienuoliai valstybės lėšomis draudžiami tik tuo atveju, kai jie neturi būtinojo senatvės pensijai valstybinio socialinio pensijų draudimo stažo, negauna valstybinės socialinio draudimo pensijos ir kai jų draudžiamųjų pajamų suma per kalendorinius metus yra mažesnė už atitinkamų metų 12 Vyriausybės patvirtintų minimaliųjų mėnesinių algų sumą ir šie asmenys nėra išvykę iš Lietuvos Respublikos ir išvykimo nėra deklaravę gyvenamosios vietos deklaravimo įstaigai.


Siekiant teisingai apskaityti mokėtinų išmokų iš Garantinio fondo pasibaigus prievolei nurašymą, VSDF valdybai rekomenduojame patikslinti fondo apskaitos politiką, joje numatant VSAFAS reikalavimus atitinkantį tokių ūkinių operacijų registravimo apskaitoje būdą.

Valstybinio socialinio draudimo fondo valdyba prie Socialinės apsaugos ir darbo ministerijos

VSDF valdybos direktoriaus 2023-03-30 įsakymuNr. V-120 buvo patikslinta Garantinio fondo apskaitos politika. 2023-03-03 pažymos Nr. F-2-22E-62 pagrindu 2022 m. išmokų nurašymo sąnaudos perkeltos į socialinių išmokų sąnaudas, o 2023-03-03 pažymos Nr. F-2-22E-63 pagrindu 2018–2021 m. išmokų nurašymo sąnaudos per 9 klasę buvo pergrupuotos iš išmokų nurašymo sąnaudų į socialinių išmokų sąnaudas.


Siekiant teisingos Garantinio fondo įsipareigojimų apskaitos, VSDF valdybai rekomenduojame įsivertinti apskaitomų atidėjinių pripažinimo kriterijų atitiktį VSAFAS ir pagal vertinimo rezultatus patikslinti ar papildyti fondo apskaitos politiką, ir vadovaujantis 7-uoju VSAFAS „Apskaitos politikos, apskaitinių įverčių keitimas ir klaidų taisymas“ atlikti reikiamus koreguojančius įrašus apskaitoje.

VSDF valdybos direktoriaus 2023-03-30 įsakymuNr. V-120 buvo patikslinta Garantinio fondo apskaitos politika - patikslinti atidėjinių pripažinimo kriterijai – ir atlikti koreguojamieji įrašai: atidėjiniai (socialinių išmokų ir mokesčių nuo socialinių išmokų), pažymos (2023-02-27 Nr. F-2-22E-51) pagrindu per 9 klasę perkelti į kitą įsipareigojimų grupę (mokėtinas sumas į biudžetus ir fondus bei sukauptas mokėtinas sumas).


Inicijuoti nelaimingų atsitikimų darbe ir profesinių ligų socialinio draudimo įmokų dydžio diferenciaciją draudžiant profesinių mokyklų mokinius, aukštųjų mokyklų studentus ir asmenis, teritorinių darbo biržų siųstus profesiniam mokymui ar profesinei reabilitacijai – jų profesinės veiklos praktikos įstaigoje ar įmonėje laikui; asmenis, kurie mokosi pataisos pareigūnų švietimo įstaigoje pagal profesinio mokymo programas (kursantai), – jų mokymo ir pratybų laikui; asmenis, atliekančius savanorišką praktiką Užimtumo rėmimo įstatymo nustatyta tvarka, – savanoriškos praktikos sutarties galiojimo laikotarpiu.

2017-05-10 priimtas Lietuvos Respublikos Vyriausybės nutarimas Nr. 346 „Dėl Lietuvos Respublikos Vyriausybės 2005-06-14 nutarimo Nr. 647 „Dėl Lietuvos Respublikos valstybinio socialinio draudimo fondo biudžeto sudarymo ir vykdymo taisyklių patvirtinimo“ pakeitimo“, kuriuo nustatoma, kad nelaimingų atsitikimų darbe ir profesinių ligų socialinio draudimo įmokos apskaičiuojamos pagal draudėjų, pas kuriuos atliekama praktika, vyksta mokymas ar pratybos, priskyrimą nelaimingų atsitikimų darbe ir profesinių ligų socialinio draudimo įmokos tarifo grupei.


Lietuvos Respublikos vadovybės apsaugos tarnyba


Rekomenduojama nutraukti trumpalaikę nuomos sutartį, pagal kurią universitetas nuomoja chromotografinę įrangą ilgiau nei 30 dienų laikotarpiui.

Sutartis dėl įrangos nuomos nutraukta ir įranga grąžinta į universitetą.


Lietuvos Respublikos krašto apsaugos ministerija


Nustatyti specialistų kvalifikacijos tobulinimo finansavimo mechanizmą, kad teisės aktuose būtų aiškiai numatyta lėšų šaltiniai ir atsakomybės dėl kvalifikacijos tobulinimo finansavimo įvertinus finansavimo valstybės biudžeto lėšomis tikslingumą.

Nustatyta nauja Sveikatos priežiūros ir farmacijos specialistų profesinės kvalifikacijos tobulinimo ir jo finansavimo tvarka: sveikatos apsaugos ministro 2023-09-22 įsakymu Nr. V-1018 (įsigaliojo 2023-12-01) patvirtinta Sveikatos priežiūros ir farmacijos specialistų profesinės kvalifikacijos tobulinimo ir jo finansavimo  tvarka, Profesinės kvalifikacijos tobulinimo išlaidų kompensavimo tvarka ir Kompensuojamos profesinės kvalifikacijos tobulinimo bazinės kainos nustatymo tvarka. ;https://www.e-tar.lt/portal/lt/legalAct/47080030594b11ee81b8b446907f594f


Mobilizacijos ir pilietinio pasipriešinimo departamentas prie Krašto apsaugos ministerijos


Antrasis operatyvinių tarnybų departamentas prie Krašto apsaugos ministerijos


Siekiant, kad būtų tinkamai įgyvendinama valstybės politika notariato srityje ir asmenims visada būtų suteiktos kokybiškos notarinės paslaugos, siūlome priimti sprendimus, kurie užtikrintų, kad ne tik notarai, bet ir kiti notarinius veiksmus atliekantys subjektai turėtų reikiamą kvalifikaciją atlikti jiems pavestus notarinius veiksmus, visų jų atlikimui būtų taikomi vienodi reikalavimai, būtų vykdoma jų atlikimo priežiūra.

Įgyvendinant rekomendaciją, parengtas ir 2024-06-06  Seime įregistruotas Notariato įstatymo Nr. I-2882 3, 4, 6, 7, 10-1, 10-3, 10-4, 22, 23, 27-1, 28, 28-1, 34, 42, 66, 72, 73 straipsnių ir V skyriaus pavadinimo pakeitimo bei Įstatymo papildymo 7-2 ir 52-1 straipsniais įstatymo projektas (Nr. XIVP-3828), kuriame siūloma įtvirtinti, kad teisingumo ir vidaus reikalų ministrai nustatys seniūnų notarinių veiksmų atlikimo tvarką. Rekomendacijos stebėseną tęsiame, kol priėmus Notariato įstatymo pakeitimo projektą, bus patvirtinta seniūnų notarinių veiksmų atlikimo tvarka.


Siekiant užtikrinti tikslingesnę ir paveikesnę ministerijos vykdomą konsulinės pagalbos ir konsulinių paslaugų priežiūrą:patvirtinti kriterijus, kuriais vadovaujantis subjektai atkrenkami patikrinimams;numatyti, kad patikrinimų metu būtų vertinama KONSREG registracija;išplėsti patikrinimų metu vertinamos interneto svetainėse pateikiamos informacijos apimtį;numatyti rekomendacijų įgyvendinimo stebėseną.

Lietuvos Respublikos užsienio reikalų ministerija


Siekiant efektyviau naudoti išteklius prižiūrint statinius, kuriems galioja garantinis terminas, ir mažinant administracinę naštą viešajam sektoriui, numatyti priemones, kurios užtikrintų, kad atliekant tikrinimus vietinės reikšmės keliuose ir jų objektuose būtų remiamasi rizikos vertinimu ir tikrinimai atliekami baigiantis garantiniam terminui.

2021-12-16 LAKD direktoriaus įsakymu Nr. VE-234 patvirtintas proceso standartas „PS-PP6.02 Vietinės reikšmės kelių, kuriems galioja garantinis terminas, apžiūrų vykdymas“.


Siekiant skaidraus ir tikslingo valstybės biudžeto lėšų naudojimo, reglamentuoti bendrus principus projektinio (atrankos) finansavimo būdo taikymui ir vienodas tokio būdo taikymo taisykles (pareiškėjų atrankos, atsiskaitymo, vykdymo kontrolės, projektinės (atrankos) veiklos viešinimo (atrankos ir rezultatų) ir kt. bendruosius reikalavimus).

Sistemiškai aiškinant ir taikant valstybės biudžeto sudarymą ir paskirtų asignavimų panaudojimą nustatančias normas, atsižvelgiant į Strateginio valdymo įstatymo vieną iš tikslų – sukurti ir plėtoti į rezultatus orientuotą strateginio valdymo sistemą, integruojant strateginio planavimo, regionų plėtros ir teritorijų planavimo procesus, siekiant užtikrinti ilgalaikę ir darnią valstybės pažangą ir veiksmingą valdžios sektoriaus finansų planavimą ir panaudojimą ir įstatymo paskirtį – nustatyti strateginio valdymo sistemos principus, apibrėžti planavimo dokumentų lygmenis, tipus, jų tarpusavio sąsajas ir įtaką pažangos lėšų ir tęstinės veiklos lėšų planavimui, nustatyti strateginio valdymo sistemos dalyvius, jų teises ir pareigas, įtvirtinti strateginio valdymo sistemos valdysenos nuostatas, o taip pat į atliktus aktualius pakeitimus teisiniame reguliavime, laikome, kad teisinis reguliavimas rekomendacijos ir jos priemonės įgyvendinimui sukurtas ir finansavimo būdai, kuriuos gali taikyti Strateginio valdymo metodikoje įvardinti subjektai programų priemonių įgyvendinimui, numatyti Strateginio valdymo metodikoje.


Siekiant užtikrinti, kad valstybės nekilnojamasis turtas, kurį patikėjimo teise valdo savivaldybės, būtų valdomas ir naudojamas efektyviai, užtikrinant visuomenės poreikių tenkinimą, įvertinti, ar valstybės nekilnojamasis turtas yra reikalingas funkcijoms vykdyti ir imtis veiksmų, kad nereikalingas arba netinkamas (negalimas) naudoti turtas būtų grąžintas ar nurašytas ir likviduotas teisės aktų nustatyta tvarka.

Pasvalio rajono savivaldybės administracija

Teikti pastebėjimai dėl 5 nekilnojamojo turto (NT) objektų. Savivaldybei atlikus rekomenduotus veiksmus, nustatyti trūkumai pašalinti, pasiektos 100 proc. rodiklių „Visas patikėjimo teise valdyti gautas valstybės nekilnojamasis turtas, kuris nereikalingas perduotoms valstybinėms (valstybės perduotoms savivaldybėms) funkcijoms įgyvendinti, teisės aktų nustatyta tvarka grąžintas“ ir "Visas patikėjimo teise valdomas valstybės NT, kuris apleistas arba sunykęs teisės aktų nustatyta tvarka bus nurašytas ir likviduotas" reikšmės.


Siekiant efektyviau naudoti išteklius, nedubliuoti Lietuvos automobilių kelių direkcijos ir savivaldybių atliekamų darbų, vietinės reikšmės kelių kokybės kontrolės priežiūrą vykdyti remiantis rizikos vertinimu.

2021-11-18 LAKD direktoriaus įsakymu Nr. VE - 216 patvirtintas proceso standartas  „PS-PP6.01 Darbų kokybės kontrolės priežiūra vietinės reikšmės kelių objektuose“.


Atsižvelgiant į tai, kad ministerijos veiklos rezultatų vertinimo kriterijų skaičius turėtų būti ne didesnis nei gerai suformuluotų pagrindinių kriterijų rinkinys, optimizuoti vertinimo kriterijų skaičių strateginiuose veiklos planuose.

Teisinio reguliavimo pokyčiai iš esmės sudaro prielaidas teiktos rekomendacijos įgyvendinimui: ministerijos strateginis veiklos planas rengiamas atsižvelgiant į 2020-06-25 Seimo priimto Strateginio valdymo įstatymo Nr. XIII-3096 (2021-12-23 įstatymo Nr. XIII-3096 pakeitimo įstatymas Nr. XIV-836) ir Vyriausybės 2021-04-28 nutarimu Nr. 292 patvirtintos Strateginio valdymo metodikos (Vyriausybės 2022-12-14 nutarimu Nr. 1264 patvirtinta nauja redakcija) nuostatas, kuriose nustatyta, kad stebėsenos rodikliai planavimo dokumentuose yra integruoti ir persikelia iš aukštesnio lygmens strateginių ir programavimo dokumentų į veiklos lygmens planavimo dokumentus (Valstybės pažangos strategijos, Nacionalinio pažangos plano, plėtros programų, pažangos priemonių ir strateginių veiklos planų stebėsenos rodiklių integracija). Atsižvelgdami į tai, kad vykdant strateginio valdymo reformą reikšmingai pakeista visa strateginio valdymo sistema, Strateginio valdymo įstatymą įgyvendinantys teisės aktai nuolat keičiami ir tobulinami, rekomendaciją laikome iš dalies įgyvendinta ir jos stebėseną baigiame.


Užtikrinti, kad veiklos ataskaitose būtų pateikiama Strateginio planavimo metodikoje nurodyta informacija.

Teisinio reguliavimo pokyčiai iš esmės sudaro prielaidas teiktos priemonės įgyvendinimui: ministerijos 2022 m. veiklos ataskaita parengta vadovaujantis Vyriausybės 2021-04-28 nutarimu Nr. 292 (2022-12-14 nutarimo Nr. 1264 nauja redakcija) patvirtintos Strateginio valdymo metodikos ir 2019-02-13 nutarimu Nr. 135 (2023-01-11 nutarimo Nr. 25 nauja redakcija) patvirtinto Viešojo sektoriaus subjekto metinės veiklos ataskaitos, viešojo sektoriaus subjektų grupės metinės veiklos ataskaitos ir Vyriausybės veiklos ataskaitos rengimo tvarkos aprašo nuostatomis. Atsižvelgdami į tai, kad vykdant strateginio valdymo reformą reikšmingai pakeista visa strateginio valdymo sistema, Strateginio valdymo įstatymą įgyvendinantys teisės aktai nuolat keičiami ir tobulinami, rekomendaciją laikome iš dalies įgyvendinta ir jos stebėseną baigiame.


Siekiant mažinti administracinę ir finansinę naštą gyventojams, atlikti sisteminę teisės aktų, nustatančių  privalomą notarinį patvirtinimą ir reglamentuojančių priverstinio skolos išieškojimo procesą, peržiūrą, įvertinant, ar nėra nustatyta perteklinių (nereikalingų) notarinių veiksmų, ar yra galimybių optimizuoti  priverstinio  išieškojimo procesą.

Teisingumo ministerija informavo, kad įvertinus visų privalomų notarinių veiksmų tikslingumą, iš privalomų notarinių veiksmų  siūloma atsisakyti 11 veiksmų. Ministerija  taip pat atliko teisės aktų, reglamentuojančių priverstinio skolos išieškojimo procesą, analizę, kurios metu nustatyta, kad visi teisės aktuose nustatyti antstolio procesiniai ir kiti atliekami veiksmai yra reikalingi bei identifikuoti du fiziniai veiksmai, kurių atlikimą galima optimizuoti: informacijos apie skolininko asmenį ir jo turtinę padėtį patikrinimas registruose ir procesinių dokumentų įteikimas. Valstybinės mokesčių inspekcijos projektu "Vienas langelis prievolėms valstybei sumokėti" įgyvendinimu siekiama, kad antstoliams nebūtų teikiami vykdomieji dokumentai dėl administracinių baudų išieškojimo, kai iš anksto žinoma, kad bauda nebus išieškota. Projektui įgyvendinti 2024-06-25 priimtas  Civilinio proceso kodekso 646, 650, 651 straipsnių pakeitimo ir kodekso papildymo 583(1) straipsniu įstatymas ir Mokesčių administravimo įstatymo Nr. IX-2112 1, 2, 14, 26, 86, 88, 93, 105, 106, 110 straipsnių pakeitimo įstatymas ( Įsigalios 2026-07-01).


Tauragės rajono savivaldybės administracija

Tauragės r. savivaldybei teikti pastebėjimai dėl patikėjimo teise valdomų 3 nekilnojamojo turto objektų, kuriuos naudojo ne toms funkcijoms, kurioms įgyvendinti turtas buvo perduotas. Savivaldybei atlikus rekomenduotus veiksmus, nustatyti trūkumai pašalinti, pasiekta siektina 100 proc. rodiklio „Visas patikėjimo teise valdyti gautas valstybės nekilnojamasis turtas, kuris nereikalingas perduotoms valstybinėms (valstybės perduotoms savivaldybėms) funkcijoms įgyvendinti, teisės aktų nustatyta tvarka grąžintas“ reikšmė.


Rekomenduojama pasaugos sutartis performinti į panaudos.

Vilniaus Gedimino technikos universitetas nurodė, kad pasaugos sutarčių nebeturi.


Siekiant sudaryti galimybę gauti patikimus susistemintus duomenis, reikalingus valstybės politikai administracinių ir viešųjų paslaugų teikimo srityje formuoti bei kitiems valdymo sprendimams priimti, turi būti užtikrintas tinkamas duomenų kaupimas ir valdymas, todėl Vidaus reikalų ministerija turėtų pašalinti trikdžius, ribojančius sklandų Viešųjų ir administracinių paslaugų stebėsenos ir analizės informacinės sistemos veikimą.

Lietuvos Respublikos vidaus reikalų ministerija

Siekiant pašalinti trikdžius, ribojančius sklandžią stebėseną, 2023 m. IV ketv. Viešųjų ir administracinių paslaugų stebėsenos ir analizės informacinės sistemos duomenys, funkcionalumas buvo perkelti į Valstybės informacinių išteklių sąveikumo platformos paslaugų portalą (VIISP). VIISP paslaugų portale išplėsti viešųjų ir administracinių paslaugų aprašymų kūrimo, duomenų tvarkymo ir analitikos funkcionalumai.


Lietuvos Respublikos socialinės apsaugos ir darbo ministerija


Siekiant gerinti nusikaltimų elektroninėje erdvėje užkardymą ir tyrimą, tobulinti nusikaltimų elektroninėje erdvėje vertinimo kriterijus, suvienodinant juos visuose strateginio planavimo dokumentuose ir sudarant sąlygas matuoti visų šių nusikaltimų ištyrimo būklę.

Parengtas rodiklis visų nusikalstamų veikų elektroninėje erdvėje tyrimo rezultatams įvertinti – „Ištirtų nusikalstamų veikų, padarytų elektroninėje erdvėje, dalis (procentais)“, nustatytos jo planuojamos reikšmės (2022 m. – 35 proc., 2023 m. – 36 proc., 2024 m. – 37 proc.). Rodiklis įtrauktas į 2022–2024 m. Lietuvos Respublikos vidaus reikalų ministrui pavestų valdymo sričių  ir Lietuvos Respublikos generalinės prokuratūros strateginius veiklos planus.Stebėsena tęsiama siekiant įvertinti poveikį.


Siekiant turėti išsamius duomenis, leidžiančius priimti sprendimus formuojant valstybės ir savivaldybių viešųjų įstaigų politiką, nustatyti kokie duomenys apie šias įstaigas turi būti vertinami šalies mastu, ir juos viešinti.

2023-11-16 Lietuvos Respublikos viešųjų įstaigų įstatymo Nr. I-1428 pakeitimo įstatymu Nr. XIV-2242 buvo priimta Lietuvos Respublikos viešųjų įstaigų įstatymo Nr. I-1428 nauja redakcija (įsigaliojo 2024-05-01). Teisinio reguliavimo pakeitimais nustatyta kokie duomenys apie šias įstaigas turėtų būti skelbiami ir jų skelbimo tvarka.


Planuojant/rengiant kitų metų biudžetą iš ministerijos veiklai skirtų valstybės biudžeto asignavimų suplanuoti Užimtumo fondo administravimo išlaidų kompensacijų sumas už nedarbo socialinių draudimo įmokų pervedimą.

Socialinės apsaugos ir darbo ministerija  2016 metų pabaigoje ministerijos vykdomoje  programoje „Užimtumo didinimas“ (01.02) patvirtino 162,3 tūkst. Eur valstybės biudžeto asignavimų veiklos sąnaudų, patiriamų VSDF surenkant ir pervedant nedarbo socialinio draudimo įmokų sumas Užimtumo fondui, kompensavimui ir 2016 m. visą veiklos sąnaudų kompensavimo sumą – 159 145,4 Eur, padengė valstybės biudžeto lėšomis.  Lietuvos Respublikos socialinės apsaugos ir darbo ministro 2017-02-28 įsakymu  Nr. A1-103 patvirtintoje naujoje Užimtumo fondo sąmatos sudarymo ir vykdymo taisyklių  redakcijoje numatyta, kad valstybės biudžeto lėšos veiklos sąnaudų kompensacijoms mokėti suplanuojamos atitinkamų metų Lietuvos Respublikos valstybės biudžeto ir savivaldybių biudžetų atitinkamų metų finansinių rodiklių patvirtinimo įstatyme.


Rekomenduojame pasitikrinti visas ūkinių operacijų registravimo apskaitoje sąskaitų korespondencijas ir, nustačius jų neatitikimų, patikslinti įstaigos apskaitos tvarkos aprašus.

Viešoji įstaiga Centrinė projektų valdymo agentūra

Įstaigos Apskaitos tvarkos aprašai patikslinti Viešosios įstaigos Centrinės projektų valdymo agentūros direktoriaus įsakymu „Dėl buhalterinės apskaitos vadovo pakeitimo“ 2016 m. gegužės 30 d. Nr. 2016/8-102.


Siekiant išvengti galimų situacijų, kai įstatymuose nustatytais atvejais nėra stabdoma aplinkai kenksminga veikla, ir sudaryti galimybę teisingai įvertinti padarytą žalą aplinkai ir jos ištekliams, peržiūrėti ir patikslinti žalos apskaičiavimą reglamentuojančius teisės aktus.


Patikslinti rektoriaus 2016-05-04 įsakymu Nr.1-449 patvirtintą VGTU statybos ir remonto darbų tvarką.

Patikslintas VGTU statybos ir remonto darbų tvarkos aprašas.


Rekomenduojame, vadovaujantis 18-uoju viešojo sektoriaus apskaitos ir atskaitomybės standartu „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“, kiekvieno ataskaitinio laikotarpio pabaigoje atlikti įstaigos teisminių procesų baigties vertinimą ir priimti sprendimus dėl neapibrėžtųjų įsipareigojimų arba atidėjinių registravimo buhalterinėje apskaitoje ir pateikimo finansinėse ataskaitose.


Kad ikiteisminio tyrimo (nusikalstamų veikų tyrimo) stebėsena būtų efektyvi:rinkti ir stebėti duomenis apie vidutinę NV tyrimo trukmę apygardų apylinkių bei specializuotų padalinių lygmeniu;rinkti ir stebėti duomenis apie  prioritetinių sričių , kuriose numatytas baudžiamojo persekiojimo stiprinimas, vidutinę NV tyrimo trukmę;rinkti ir stebėti duomenis apie IT pratęsimų priežastis; periodiškai (kasmet) atlikti ikiteisminio tyrimo teisėjams teikiamų skundų bei jų nutarčių dėl IT vilkinimo apibendrinančią analizę ir jos pagrindu organizuoti aptarimus.

Lietuvos Respublikos Generalinė prokuratūra


Siekiant patogesnio gyventojų informavimo apie racionalų vaistų vartojimą, užtikrinti, kad atsakingų institucijų skelbiama informacija apie racionalų vaistų vartojimą būtų prieinama vieno langelio principu.

Sveikatos apsaugos ministerija kartu su Valstybinės ligonių kasos, Valstybinės vaistų kontrolės tarnybos, Higienos instituto, Racionalaus vaistų vartojimo skatinimo komiteto atstovais suformavo  bendrą požiūrį dėl informacijos apie racionalų vaistų vartojimą prieinamumo gyventojams gerinimą, informacijos prieinamumo, jos turinio ir apimties optimizavimo ir ministerijos svetainėje sukūrė puslapį, kuriame „vieno langelio principu“ patalpinta gyventojams, sveikatos priežiūros ir farmacijos specialistams rekomendacijos dėl racionalaus vaistų skyrimo ir vartojimo, pateikiami galiojantys gydymo aprašai, diagnostikos ir gydymo metodikos, protokolai, metodinės rekomendacijos, informacija apie racionalų antibiotikų vartojimą, informacija apie Racionalaus vaistų vartojimo skatinimo komiteto veiklą, pateikiama aktuali statistika, naudingos nuorodos, atsakymai į dažniausiai užduodamus klausimus ir kt. (Racionalus vaistų skyrimas ir vartojimas - Lietuvos Respublikos sveikatos apsaugos ministerija.) Informacija nuolat naujinama, atsiradus aktualiai informacijai ar atsiradus naujiems poreikiams.


Rekomenduojame, vadovaujantis 8-uoju viešojo sektoriaus apskaitos ir atskaitomybės standartu, peržiūrėti ir, prireikus, patikslinti Atsargų apskaitos tvarkos aprašą, kad būtų užtikrinta ūkinio inventoriaus, atiduoto naudoti, kontrolė, ir laikytis patvirtintos apskaitos politikos.

Atsargų apskaitos tvarkos aprašas nebus tikslinamas. Įstaigos 2015 m. Didžiosios knygos nebalansinėse sąskaitose užregistruoto ūkinio inventoriaus  įrašai panaikinti. Ūkinis inventorius kontrolės tikslais registruojamas už turto apskaitą atsakingų padalinių vidiniuose registruose, kaip ir nurodyta  Atsargų apskaitos tvarkos aprašo, patvirtinto direktoriaus 2015-10-07 įsakymu Nr. 215/8-273, VII dalyje.


Siekiant užtikrinti finansinių ataskaitų rinkinių duomenų teisingumą, rekomenduojame sukurti kontrolės priemones, kad kiekvieno ataskaitinio laikotarpio pabaigoje būtų teikiama informacija apie teisminių ginčų eigą ir galimus įsipareigojimus ir vertinama tikimybė juos vykdyti.

Lietuvos Respublikos kultūros ministerija

Lietuvos Respublikos kultūros ministro 2016-12-09 įsakymu Nr. ĮV-983 patvirtintos Kultūros ministerijos Finansų kontrolės taisyklės (patikslintos), kurių 51–53 p. nurodyta, kad atsakingi darbuotojai  kiekvieną ataskaitinį laikotarpį privalo teikti informaciją  buhalterijai apie teisminių ginčų eigą ir galimus įsipareigojimus.


Lietuvos Respublikos žemės ūkio ministerija


Rekomendacijos dėl automatizuoto duomenų apdorojimo sistemų ir tinklų, kuriuose saugoma, apdorojama ir kuriais perduodama įslaptinta informacija, valdymo ir šios informacijos apsaugos pateiktos atskiru raštu (RIBOTO NAUDOJIMO).

Policijos departamentas prie Lietuvos Respublikos vidaus reikalų ministerijos

1 Rekomendacija: Policijos departamentas informavo, kad 2021-12-30 policijos generalinio komisaro įsakymu Nr. 5-V(S)-35(RN) patvirtintos Informacinių technologijų naudojimo ir plėtros įslaptintos informacijos ryšių ir informacinių sistemų 2022-2027 m. gairės. Priemonių projektas  patvirtintas.2 Rekomendacija įgyvendinta, įteisintos naudojamos ADA sistemos ir tinklai.


Siekiant, kad buhalterinėje apskaitoje ir finansinėse ataskaitose būtų pateikti teisingi duomenys, rekomenduojame nustatyti administracinio pastato vertę pagal 12-ojo viešojo sektoriaus apskaitos ir atskaitomybės standarto „Ilgalaikis materialusis turtas“ reikalavimus.

Administracinio pastato vertė nustatyta pagal 12-ojo viešojo sektoriaus apskaitos ir atskaitomybės standarto „Ilgalaikis materialusis turtas“ reikalavimus.


Siekiant užtikrinti tinkamą išorės paslaugų teikėjų teikiamų paslaugų priežiūrą: kasmet vertinti įstaigų, kurios pasitelkia išorės paslaugų teikėją, pateiktą informaciją apie mokymų organizavimą, patikrinimų vykdymą ir jų rezultatus;numatyti skambučių centro periodinį kokybės vertinimą.


Siekiant užtikrinti konsulinių paslaugų suteikimą laiku, numatyti nuolatinį jų terminų laikymosi vertinimą.


Siekiant teikti kokybiškas paslaugas:įtraukti papildomą rodiklį su siektina reikšme dėl išorės paslaugų teikėjų, vykdančių paslaugas, susijusias su prašymais išduoti vizą ir išduoti ir (ar) pakeisti asmens dokumentus, paslaugų įvertinimo;įtraukti papildomą rodiklį (-ius), kuris (-ie) parodytų reprezentatyvią nuomonę apie aptarnavimo el. paštu ir skambučių centro kokybę.


Patikslinti Viešosios įstaigos Būsto energijos taupymo agentūros darbuotojų darbo apmokėjimo tvarkos aprašą.

Lietuvos Respublikos aplinkos ministerija

2016-08-23 aplinkos ministro įsakymu Nr. D1-563 patikslintas 2014-08-07 įsakymu Nr. D1-661 „Dėl VšĮ Būsto energijos taupymo agentūros darbuotojų darbo apmokėjimo tvarkos aprašo patvirtinimo“ 6 p., pagal kurį priedas ar bendrų priedų suma negali viršyti 50 procentinių punktų.


Finansų valdymo sistemoje atlikti programinius pakeitimus, kurie užtikrintų, kad pajamos už parduotas žemės ūkio ir miškininkystės paslaugų kvitų knygeles būtų priskirtos  fondo pagrindinės veiklos kitoms pajamoms  ir teisingai atvaizduotos fondo veiklos rezultatų ataskaitoje.

Valstybinio socialinio draudimo fondo valdyba prie Socialinės apsaugos ir darbo ministerijos

Fondo valdyba informavo, kad pajamos už parduotas žemės ūkio ir miškininkystės paslaugų kvitų knygeles priskirtos prie  fondo  kitos  veiklos pajamų. Buvo patikslinta 2017 m. VRA specifikacija, pagal kurią sąskaita F689000003 priskirta prie kitos veiklos pajamų.


Plėsti paslaugų apmokėjimo iš PSDF biudžeto lėšų susiejimą su teikiamų paslaugų kokybe.

2024-06-25 priėmus Sveikatos draudimo įstatymo Nr. I-1343  4, 6, 7, 8, 9, 9-1, 9-2, 11, 12-1, 14, 18, 20,  23, 26, 26-1, 26-2, 27, 28, 30, 31 straipsnių, V ir VI skyrių pakeitimo bei 32, 33, 34, 35 ir 36 straipsnių pripažinimo netekusiais galios įstatymą Nr. XIV-2789, sudarytos teisinės prielaidos ligonių kasai su asmens sveikatos priežiūros įstaigomis sudaryti sutartis atsižvelgiant į asmens sveikatos priežiūros įstaigų teikiamų paslaugų kokybę (26 str., sąlyga, kad įstaigų teikiamos paslaugos atitinka tų paslaugų teikimo kokybės reikalavimus) ir galimybė Valstybinės ligonių kasos direktoriui sustabdyti ar nutraukti sutartis su įstaigomis dėl tų asmens sveikatos priežiūros paslaugų, dėl kurių sustabdytas ar panaikintas licencijos asmens sveikatos priežiūros veiklai galiojimas (31(1) str.). Įstatymo pakeitimai įsigalios nuo 2025-07-01. Kriterijus, taikomus atitinkamoms asmens sveikatos priežiūros paslaugoms, dėl kurių sudaroma apmokėjimo ir PSDF sutartis, detalizuoti, kriterijų reikšmes ir vertinimo pagal šiuos kriterijus tvarką nustatyti turi Vyriausybė - teisės aktai turėtų būti priimti iki 2025-06-30).Sveikatos apsaugos ministro 2021-12-17 įsakymu Nr. V-2869 pakeistas Pirminės ambulatorinės asmens sveikatos priežiūros paslaugų teikimo organizavimo ir šių paslaugų išlaidų apmokėjimo tvarkos aprašas (2005-12-05 įsakymas Nr. V-943 ). Šeimos medicinos politikos grupėje priimti sprendimai periodiškai peržiūrėti gerus darbo rezultatus ir juos keisti ir tobulinti, atsižvelgiant į jų aktualumą. Rekomendaciją laikome iš dalies įgyvendinta  ir stebėseną baigiame, o reikiamų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Siekiant didinti vaistinių preparatų prieinamumą gyventojams, ypač regionuose:1. 1.įvertinti kartu su socialinės apsaugos specialistais, ekspertais ir socialiniais partneriais alternatyvių fizinio vaistų prieinamumo priemonių poreikį ir tobulinti esamas ir (ar) numatyti naujas priemones;1.2.didinti informuotumą apie alternatyvias fizinio vaistų prieinamumo priemones.


Siekiant skaidraus sprendimų priėmimo ir visuomenės informavimo apie juos, patvirtinti kriterijus, kuriais vadovaujantis misijos įtraukiamos į metinį konsulinių misijų planą.


Siekiant kontroliuoti subjektų pateikiamus duomenis, siūlome įvertinti, ar VSAKIS priemonės dėl valstybės neapibrėžtųjų įsipareigojimų ir turto parodymo ataskaitose yra pakankamos, o nustačius poreikį – tobulinti sukurtas VSAKIS kontrolės priemones, kad būtų užtikrinamas įstaigų informacijos apie neapibrėžtąjį turtą pateikimas VKFAR.

Lietuvos Respublikos finansų ministerija

VSAKIS formose „Neapibrėžtųjų įsipareigojimų ir turto pastabos“ buvo realizuotos papildomos kontrolės, tikrinančios, kad formoje įtraukus naują eilutę, visi šios formos laukai būtų užpildyti. Taip pat realizuotas pakeitimas, kad subjektas VSAKIS finansinių ataskaitų rinkinio duomenų paketą patvirtinti galėtų tik papildomai patvirtinęs, kad visi neapibrėžtieji įsipareigojimai ir neapibrėžtasis turtas įvertinti ir pateikti finansinėse ataskaitose, įskaitant įsipareigojimus ir turtą atstovaujant Lietuvos Respublikos interesus teismuose.


Susidariusius įsipareigojimus (17 076,0 Eur) įtraukti į buhalterinę apskaitą.

Įsipareigojimai įtraukti į buhalterinę apskaitą.


Atlikti visų su mokslo tiriamaisiais darbais ir nurodytomis įmonėmis susijusių sandorių vidinį tyrimą.

Lietuvos Respublikos susisiekimo ministerija

Lietuvos automobilių kelių direkcija atliko analizę ir pateikė informaciją apie 2014-2016 metais pirktų mokslo tiriamųjų darbų pirkimus ir jų rezultatų panaudojimą. Taip pat pateikė informaciją apie atliktus ir atliekamus veiksmus, kad būtų supaprastinti mokslo ir kitų tiriamųjų darbų pirkimo dokumentuose tiekėjams keliami reikalavimai. Taip pat LAKD atlieka ir planuoja ateityje atlikti veiksmus, kurie padidintų skelbiamuose mokslo ir kitų tiriamųjų darnų pirkimuose dalyvaujančių dalyvių skaičių (vykdyti potencialių tiekėjų apklausas; vertinti ir esant galimybei išskaidyti tiriamojo darbo objektą į dalis; vykdyti pirkimus  tarptautinio atviro konkurso būdu). Susisiekimo ministerija yra teikusi  Lietuvos automobilių kelių direkcijos prie Susisiekimo ministerijos, valstybinės reikšmės kelius prižiūrinčių valstybės įmonių, AB „Problematika“ ir VšĮ Kelių ir transporto tyrimo instituto bendro vykdomų funkcijų tyrimo ir pasiūlymų dėl funkcijų optimizavimo galimybių studiją (toliau - funkcijų tyrimo ataskaitą), kurioje pateikiama Kelių būklės analizės ir kelių bei modernizavimo programų parengimo proceso schema. Šioje schemoje išskirtos KTTI reguliarios pavestos atlikti funkcijos ir tos, kurios įsigyjamos viešųjų pirkimų būdu. Pažymėtina, kad KTTI yra įpareigotas atlikti reguliarius kelių būklės ir eismo tyrimus bei analizę teikiant pasiūlymus. Tai yra kelių statybos, rekonstravimo ir remonto vykdymo ciklo dalis. Funkcijų tyrimo ataskaitoje buvo aiškiai išskirta, kad mokslinius tyrimus LAKD perka rinkoje, todėl pakartotinio (dvigubo) finansavimo nėra.


Siekiant didinti elektroninių paslaugų prieinamumą, numatyti sklaidos visuomenei priemones dėl paslaugų, kurias galima gauti ir elektroniniu būdu, ir atvykus į diplomatinę atstovybę ir konsulinę įstaigą.


Siekiant užtikrinti spartesnį kompensuojamų vaistų prieinamumą: 1.imtis priemonių, kad Valstybinė vaistų kontrolės tarnyba galėtų įvertinti visas paraiškas dėl vaistų įrašymo į Kompensuojamųjų vaistų sąrašus per nustatytą laiką;2.patikslinti Valstybinės ligonių kasos Privalomojo sveikatos draudimo fondo poreikio metodiką – įtraukti reikalavimą nurodyti lėšų poreikį vaistų kompensavimui, kad vaistai būtų perkeliami iš Rezervinio vaistų sąrašo į Kompensuojamų vaistų sąrašą per ne ilgesnį nei 6 mėn. laikotarpį.


Siekiant vengti vaistų tiekimo sutrikimų: 1.nustatyti įpareigojimus pareiškėjams, teikiantiems paraiškas įtraukti vaistus į Kompensuojamųjų vaistų kainyną, nurodyti pirmosios siuntos įvežimo datą ir kiekį, jei vaistas Lietuvos rinkai iki tol nebuvo tiektas (arba nebuvo tiektas pastaruosius metus);2.tobulinti teisinį reglamentavimą, susijusį su vaistinių preparatų, kurių pakuotės paženklintos ir pakuotės lapeliai parengti kitos Europos ekonominės erdvės valstybės kalba, tiekimą Lietuvos Respublikos rinkai, atsižvelgiant į pacientų poreikius.


Siekiant laiku reaguoti ir imtis pagrįstų sprendimų dėl kainodaros pasikeitimo įtakos vaistų prieinamumui, vykdyti kainodaros poveikio stebėseną, apimančią stebėsenos rodiklių vertinimą.


Siekiant skatinti racionalų vaistų vartojimą:1.reglamentuoti farmacinės rūpybos paslaugas, kurias galėtų teikti vaistinės;2.įvertinti farmacinių paslaugų finansavimo  poreikį ir galimybes bei atitinkamai priimti ir (ar) patikslinti teisės aktus;3.viešinti informaciją apie reglamentuotas farmacinės rūpybos paslaugas sveikatos priežiūros, farmacijos specialistams, pacientams.


Siekiant efektyviai panaudoti žmogiškuosius išteklius, peržiūrėti programų sudarymo praktiką ir pateikti ministerijoms sprendimą, kaip vykdyti veiklas, kurios šiuo metu vykdomos įgyvendinant programoms būdingų bruožų neturinčias programas.

Lietuvos Respublikos Vyriausybės kanceliarija

Vyriausybės 2021-04-28 nutarimu Nr. 292 patvirtintoje Strateginio valdymo metodikoje nustatyta nauja strateginio veiklos plano forma, pakeista programų sudarymo struktūra ir principai: išskirti programų tipai (funkcijų vykdymo ir valdymo) ir priemonių tipai (pažangos, tęstinės veiklos ir pervedimų). Atsižvelgiant į Strateginio valdymo įstatymo pakeitimus bei siekiant Strateginio valdymo metodikos nuostatų aiškumo ir tikslumo, Vyriausybės 2022-12-14 nutarimu Nr. 1264 patvirtinta naujos redakcijos Strateginio valdymo metodika, kuri sudarys prielaidas nuosekliau siekti strateginių tikslų, efektyviau ir tikslingiau panaudoti finansinius išteklius: įtvirtintos nuostatos tiek dėl strateginio lygmens, tiek dėl programavimo lygmens dokumentų keitimo, kurių anksčiau nebuvo; patikslintos nuostatos dėl plėtros programų ir pažangos priemonių aprašų rengimo; atsisakyta perteklinių ir pridėtinės vertės nekuriančių procesų, dokumentų, atsiskaitymų, etapų ir kt., taip palengvinant strateginio valdymo sistemą ir sumažinant administracinę naštą strateginio valdymo sistemos dalyviams. Metodikoje pakeičiamos planavimo dokumentų formos taikomos rengiant 2024–2026 metų ir vėlesnių metų strateginius veiklos planus.


Tobulinti Kompensuojamųjų vaistinių preparatų rinkos stebėsenos aprašą – numatyti, kad,  kai į Kompensuojamųjų vaistų kainyną įrašoma nauja vaistų grupė, kuri iki tol nebuvo kompensuojama, VLK turi pateikti VVKT numatomą kompensuoti vaisto poreikį ketvirčiui nedalomais vienetais

Parengtas ir 2024-06-20 pateiktas derinti sveikatos apsaugos ministro 2010-04-06 įsakymo Nr. V-267 „Dėl Kompensuojamųjų vaistinių preparatų ir medicinos pagalbos priemonių įrašymo į kainynus tvarkos aprašo, Kompensuojamųjų vaistinių preparatų rinkos stebėsenos tvarkos aprašo ir Kompensuojamųjų vaistinių preparatų ir kompensuojamųjų medicinos pagalbos priemonių prekybos antkainių sąrašo ir jų taikymo reikalavimų patvirtinimo“ pakeitimo projektas (teisės aktų informacinės sistemos Nr. 24-11209).


Siekiant ūkio subjektų veiklą prižiūrinčių institucijų konsolidavimo tikslo – optimizuoti priežiūros naštą ūkio subjektams, užtikrinti, kad priežiūros institucijos ją skaičiuotų ir būtų taikomas minimalios ir proporcingos priežiūros naštos principas

Lietuvos Respublikos ekonomikos ir inovacijų ministerija

Siekiant ūkio subjektų veiklą prižiūrinčių institucijų konsolidavimo tikslo – optimizuoti priežiūros naštą ūkio subjektams:-nuo 2022 m. į Priežiūros institucijų pažangos (švieslentės)  vertinimą įtrauktas kriterijus „Nustatytas bent vienas patikrinimų naštos rodiklis, kuris matuotų ūkio subjektų patiriamą patikrinimų naštą“, leidžiantis institucijoms  įvertinti kaip kinta verslui tenkanti patikrinimo našta ir ieškoti procesų optimizavimo sprendimų, kuriais būtų galima  perteklinę (didėjančią) naštą mažinti;- 2023 m. paskelbtas Priežiūros institucijų veiklos vertinimo ir atskaitomybės standartas, kuris apima ir metodines rekomendacijas dėl ūkio subjektams tenkančios priežiūros (patikrinimų) naštos skaičiavimo ir vertinimo (atsižvelgiant į verslo priežiūros ypatybes).


Kad prokurorų darbo krūvis, turintis įtakos nusikalstamų veikų tyrimo trukmei ir didesniam jų ištyrimui, būtų tolygesnis:vadovaujantis naująja prokurorų darbo krūvio apskaičiavimo metodika ir atsižvelgiant į prokurorų, išeisiančių į pensiją per artimiausius 5 m., skaičių, periodiškai (kasmet) vykdyti prokurorų ir jų padėjėjų poreikio nustatymą (analizę) kiekviename prokuratūros padalinyje ir pagal tai komplektuoti pareigybes.


Inicijuoti inventorizavimo procesą, kuris užtikrintų teisingą, atitinkantį teisės aktų reikalavimus, pajamų iš lėšų investavimo ir VĮ „Indėlių ir investicijų draudimas“ bei fondų (Indėlių draudimo fondo ir Įsipareigojimų investuotojams draudimo) turto (lėšų) paskirstymą.

Finansų ministerija, įgyvendindama rekomendaciją, inicijavo inventorizavimo procesą, sudarė Valstybės įmonės „Indėlių ir investicijų draudimas“ investavimo veiklos rezultatų įvertinimo komisiją. Kadangi buvo rekomenduota inicijuoti inventorizavimo procesą, kuris užtikrintų 1) teisingą, atitinkantį teisės aktų reikalavimus, pajamų iš lėšų investavimo paskirstymą ir 2) įmonės bei fondų turto (lėšų) paskirstymą, o komisija atliko tik pajamų iš lėšų investavimo paskirstymo teisingumo vertinimą, tačiau neatliko fondų turto (lėšų) inventorizacijos, laikytina, kad Valstybės kontrolės rekomendacija įgyvendinta iš dalies.


Siekiant ūkio subjektų veiklą prižiūrinčių institucijų konsolidavimo tikslo – optimizuoti priežiūros naštą ūkio subjektams, apibrėžti, kas yra laikoma priežiūros našta, ir nustatyti, kaip ji apskaičiuojama

Siekiant ūkio subjektų veiklą prižiūrinčių institucijų konsolidavimo tikslo – optimizuoti priežiūros naštą ūkio subjektams, Ekonomikos ir inovacijų ministerija parengė ir 2023 m. pradž. paskelbė metodinį vadovą  - Priežiūros institucijų veiklos vertinimo ir atskaitomybės standartą. Standartas apima ir metodines rekomendacijas dėl ūkio subjektams tenkančios priežiūros (patikrinimų) naštos skaičiavimo ir vertinimo (atsižvelgiant į jų rūšį ir kitas ypatybes).


Peržiūrėti Banko pasirinkimo konkursų būdu sąlygų aprašą ir imtis priemonių, mažinančių Privalomojo sveikatos draudimo fondo biudžeto ir Privalomojo sveikatos draudimo fondo biudžeto rezervo lėšų laikymo banke riziką, didinančių potencialių paslaugos teikėjų konkurenciją ir suinteresuotumą dalyvauti viešuosiuose konkursuose dėl banko paslaugų teikimo, atkreipiant dėmesį ir į nurodyto paslaugų teikėjo ilgalaikio mokumo kredito reitingo dydžio reikalavimą.

Sveikatos apsaugos ministro 2017-09-22 įsakymu Nr. V-1112 patvirtintas Banko pasirinkimo konkurso būdu sąlygų aprašas, kurio 11.1 p. nurodyta – banko paslaugų teikėjui turi būti suteiktas ne žemesnis nei Lietuvos Respublikai tarptautinis kredito reitingas.


Siekiant, kad būtų efektyviau valdomas  nekilnojamasis turtas ir būtų gerinamos visų prokuratūros darbuotojų darbo sąlygos:patvirtinti turto valdymo strategiją;apibrėžti patalpų būklės vertinimo tvarką, kurioje būtų nustatyti kriterijai ir numatytas kasmetinis visų patalpų būklės vertinimas;kasmet rinkti ir sisteminti duomenis apie prokuratūros valdomą nekilnojamąjį turtą: kabinetinius plotus ir juose dirbančius darbuotojus, faktines darbuotojų darbo vietas.


Kultūros srities valdymas turi būti orientuotas į rezultatus, o politikos įgyvendinimo priežiūra vykdoma taip, kad skatintų įstaigas tobulinti veiklą, sukurti kultūros darbuotojų vertinimo / atestavimo ir kvalifikacijos tobulinimo sistemas.

Įgyvendinant 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonę Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“, patvirtintos 2022 m. kovo 10 d. Lietuvos Respublikos kultūros ministro įsakymu Nr. ĮV-274 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04- 01-01 (PP) „Aukštos meninės vertės, įvairaus ir įtraukaus kultūros turinio prieinamumo didinimas“ aprašo patvirtinimo“, pradėta vykdyti veikla – „Kultūros sektoriaus darbuotojų kvalifikacijos tobulinimas“. Pagrindinis šios veiklos tikslas – sukurti tvarią kultūros sektoriaus darbuotojų kvalifikacijos tobulinimo sistemą, orientuotą į kultūros paslaugų kokybinius pokyčius ir užtikrinančią vienodas galimybes viso viešojo, nevyriausybinio bei privataus kultūros sektoriaus darbuotojams tobulinti savo kvalifikaciją. Kultūros sektoriaus darbuotojų kvalifikacijos tobulinimo proceso vykdymas paremtas trijų lygmenų įstaigų sistema, susidedančia iš sprendimus priimančio subjekto (Ministerijos), atitinkamos srities koordinatoriaus – kvalifikacijos tobulinimo kompetencijų centrų ir naudos gavėjų (kultūros įstaigų ir jų darbuotojų).  Siekiant užtikrinti ilgalaikį kultūros sektoriaus darbuotojų tobulėjimą, reikalingų naujausių žinių ir įgūdžių gavimą esamuoju laiku, kvalifikacijos tobulinimo įgyvendinime atskirtos bendrosios, profesinės ir vadybinės kompetencijos.                                                          Bendrąsias kompetencijas siūloma tobulinti visiems kultūros darbuotojams pagal jų veiklos ir atliekamų funkcijų aktualumą. Bendrųjų kompetencijų tobulinimo procesą organizuoja ir įgyvendina (bendradarbiaujant su kitų kultūros sektorių atstovais) Lietuvos nacionalinė Martyno Mažvydo biblioteka (toliau – LNMMB). Profesinių kompetencijų tobulinimo procesą organizuoja ir įgyvendina kvalifikacijos tobulinimo kompetencijų centrai, t. y. nacionalinio lygmens kultūros įstaigos, atsakingos už kompetencijų tobulinimą atitinkamoje kultūros srityje. Profesionaliojo scenos meno įstaigų darbuotojų atliekamų funkcijų specifiškumas reikalauja kitokio profesinių kompetencijų tobulinimo organizavimo, todėl šių darbuotojų profesinių kompetencijų tobulinimas vyks pagal individualius atskirų įstaigų poreikius, atrenkant aktualiausias tobulintinas sritis ir būdus, skatinant įstaigas sistemiškai bendradarbiauti tarpusavyje. Vieningo ir visaapimančio kultūros sektoriaus darbuotojų kvalifikacijos tobulinimo proceso sukūrimas yra sudėtingas veiksmas, todėl jis bus įgyvendinamas palaipsniui.Pirmajame etape kultūros darbuotojų kvalifikacijos tobulinimo procese dalyvaus valstybės kultūros įstaigų ir savivaldybių kultūros centrų darbuotojus.Antrajame etape kultūros sektoriaus darbuotojų kvalifikacijos kėlimo procesas bus išplėstas, įtraukiant į jį savivaldybių kultūros įstaigų (išskyrus kultūros centrus) ir valstybės kultūros įstaigų, kurių savininko teises ir pareigas įgyvendina kitos ministerijos ar valstybės institucijos, darbuotojus. Iki 2030 m. planuojama, kad ne mažiau kaip 15 tūkstančių unikalių kultūros sektoriaus (valstybės, savivaldybių įstaigų, NVO ir privataus kultūros sektoriaus) darbuotojų (65 proc. visų kultūros sektoriaus darbuotojų) patobulins savo kvalifikaciją (bendrąsias ir/ar profesines kompetencijas).


Siekiant užtikrinti, kad VĮ Ignalinos atominės elektrinės vykdomi aukcionai būtų organizuojami ir vykdomi teisės aktų nustatyta tvarka, siūlome imtis papildomų kontrolės priemonių.

Lietuvos Respublikos energetikos ministerija

2017 m. pradžioje IAE buvo įdiegta elektroninė aukcionų sistema ir šiuo metu įmonėje vykdomi tik elektroniniai aukcionai. Ši sistema sudaro sąlygas fiziniams bei juridiniams asmenis nuotoliniu būdu dalyvauti įmonės organizuojamuose aukcionuose. Šios sistemos įdiegimas leidžia įmonei užtikrinti maksimaliai skaidrų nereikalingo arba netinkamo (negalimo) naudoti turto pardavimo procesą, užkertant kelią susitarimams tarp aukcionų dalyvių dėl kainų nekėlimo. Pažymėtina, jog jau pastebėti akivaizdūs elektroninės aukcionų sistemos naudojimo rezultatai – kai kurių prekių pardavimo kainos pakilo net iki kelių kartų.


Teisės aktuose nustatyti tvarką, kad viešojo sektoriaus institucijos prieš sandorio įvykdymą teiktų Turto vertinimo priežiūros tarnybai tikrinti, ar turto vertinimo ataskaitos dėl turto pardavimo, turtinio įnašo, žemės paėmimo visuomenės poreikiams ir kt., atitinka teisės aktų reikalavimus.

2024-04-25 Seimas priėmė Privalomojo turto ir verslo vertinimo įstatymą (Nr. XIV-2575, įsigalios nuo 2026-05-01) ir su juo susijusių teisės aktų paketą, kuriais keičiamas turto ir verslo vertinimo reguliavimo modelis. Teisės aktų pakeitimais sudarytos sąlygos skaitmeniniams sprendimams, kurie veiktų kaip prevencija privalomojo turto arba verslo vertinimo ataskaitų kokybės kontrolei bei prisidėtų prie privalomojo vertinimo teisėtumo ir patikimumo užtikrinimo. Numatyta atverti visas viešojo sektoriaus turto vertinimo ataskaitas, viešinti nuasmenintus kito vertinamo turto duomenis. Audito, apskaitos, turto vertinimo ir nemokumo valdymo tarnyba vietoj vykdomų licencijavimo ir priežiūros funkcijų rengs aktualias vertinimo standartų taikymo Lietuvoje rekomendacijas bei taikant administracinę atsakomybę už vertinimo pažeidimus, užtikrins visuomenės interesą vertinimo srityje.


Išanalizuoti vidaus kontrolės trūkumus inventorizuojant turtą ir įsipareigojimus, įvertinant turto nuvertėjimo požymius, priimant sprendimus dėl netinkamo (negalimo) naudoti turto, apskaitant, nurašant ilgalaikį turtą ir atsargas, ir priimti sprendimus, užtikrinančius vidaus kontrolės sistemos veikimą.

Išanalizuoti vidaus kontrolės trūkumai inventorizuojant turtą ir įsipareigojimus, įvertinti turto nuvertėjimo požymiai, priimti sprendimai dėl netinkamo (negalimo) naudoti turto, turto apskaitos, ilgalaikio turto ir atsargų nurašymo, ir priimti sprendimai, užtikrinantys vidaus kontrolės sistemos veikimą.


Nacionaliniame pažangos plane siekiant sąsajų tarp nustatomos siekiamos pažangos atitinkamose valstybės veiklos srityse ir  valstybės finansinių galimybių, nustatyti Nacionalinio pažangos plano rengimo (plano apimties, rodiklių nustatymo ir pasirinkimo) principus.


Patvirtinti fondo biudžeto vykdymo apskaitos politiką, apibrėžiant tik fondui būdingų sričių apskaitos principus ir operacijas, kad būtų nuosekliai laikomasi kaupimo principo visose fondo biudžeto pajamų ir išlaidų apskaitos srityse.

Valstybinio audito ataskaitoje 2018-10-01 ,,Valstybinio socialinio draudimo fondo 2017 metų ataskaitų rinkinio teisingumas bei lėšų ir turto valdymo, naudojimo ir disponavimo jais teisėtumas“ esame pateikę rekomendacijas, apimančias ir minėtą 2016 metų audite teiktą rekomendaciją, todėl ji tampa neaktuali.


Išanalizuoti kodėl fondo Lėšų sąmatos vykdymo ataskaitoje nurodyta bankroto administratorių grąžintų neišmokėtų lėšų suma nurodyta 800 Eur mažesnė nei buhalterinėse sąskaitose

Rekomendacija įgyvendinta,  neatitikimo priežastys išanalizuotos.


Siekiant, kad subjektai vienodai atskleistų informaciją, ataskaitų duomenys būtų informatyvūs ir palyginami, o išlaidų apskaitos procesas – aiškus ir paprastas, sumažėtų administracinė našta, tikslinga įvertinti, kiek ir kokių duomenų apie išlaidas pagal ekonominę klasifikaciją reikia ekonominiams ar kitiems sprendimams priimti, o tos pačios valstybės išlaidos būtų vienodai ir teisingai priskirtos valstybės funkcijoms.

1. Įsakymu 1K-343 2017-10-10Dėl finansų ministro 2003 m. liepos 3 d. įsakymo Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ pakeitimo patvirtinta nauja Lietuvos Respublikos valstybės ir savivaldybių biudžetų pajamų ir išlaidų klasifikacija (galioja nuo 2018-01-01). Pokyčiai:1) Atsisakyta neaktualių, pridėtinės vertės nekuriančių straipsnių. 2) Atsižvelgiant į Lietuvos Respublikos Seimo renkamų duomenų reikalingumą valstybės biudžeto lėšų panaudojimo parlamentinei kontrolei, Finansų ministerija nusprendė išlaikyti atitinkamus ekonominės klasifikacijos straipsnius ir išskirti naują Reprezentacinių išlaidų straipsnį, kad biudžetinėms įstaigoms nereikėtų taikyti papildomų išlaidų klasifikavimo būdų siekiant paruošti informaciją kasmetiniam atsiskaitymui LRS Audito komitetui.3) Taip pat įvertinus poreikį panaudojamų lėšų informaciją atskleisti tiksliau, ją naudoti analizei, prekių ir paslaugų išlaidų grupės papildytos naujais straipsniais.2. Finansų ministerija periodiškai atlieka išlaidų analizes, kurių metu vertina išlaidų straipsnių pokyčius skirtingais biudžetiniais metais, pagal poreikį naudoja šią informaciją biudžeto rengimo ir derybų procesuose ir mano, kad šiuo metu patvirtinti ekonominės klasifikacijos straipsniai yra atliepiantys naudojamos informacijos detalumo poreikį, tačiau ir toliau stebės šių straipsnių taikymą ir tobulins ekonominę klasifikaciją.


Siekiant, kad savivaldybių patikėjimo teise valdomo valstybės nekilnojamojo turto inventorizacijos rezultatai rodytų faktinę šio turto būklę – inventorizavimo aprašuose fiksuoti tikrąją šio turto būklę.

Pasvalio rajono savivaldybės administracija

Savivaldybės inventorizacijos aprašuose užfiksuota faktinė patikėjimo teise valdomo valstybės nekilnojamojo turto būklė.


Siekiant sudaryti galimybę gauti patikimus susistemintus duomenis, reikalingus valstybės politikai administracinių ir viešųjų paslaugų teikimo srityje formuoti bei kitiems valdymo sprendimams priimti, turi būti užtikrintas tinkamas duomenų kaupimas ir valdymas, todėl Vidaus reikalų ministerija turėtų nustatyti aiškų viešosios paslaugos apibūdinimą, kad paslaugų teikėjai teikiamas paslaugas galėtų priskirti atitinkamai paslaugų rūšiai, pateikti rekomendacijas, kurios padėtų paslaugų teikėjams parengti paslaugų teikimo aprašymus.

Rekomendacijai įgyvendinti suplanuotos 3 priemonės, iš kurių:-2 priemonės įgyvendintos: Viešojo sektoriaus įstaigų sistemos tobulinimo gairėse (2018-05-16 Vyriausybės nutarimas Nr. 495) nustatyti viešosios paslaugos požymiai, Viešojo administravimo įstatymo (2020-05-28 pakeitimo įstatymas Nr. XIII-2987) 2 str. 19 d. patikslinta viešosios paslaugos sąvoka;-1 priemonė neįgyvendinta: neparengtas viešųjų ir administracinių paslaugų teikimo aprašymų tvarkos aprašas.Rekomendaciją laikome iš dalies įgyvendinta ir stebėseną baigiame, o problemai išspręsti reikalingų pokyčių stebėsena tęsiama strateginio tyrimo metu analizuojant atitinkamos viešojo sektoriaus srities aplinką.


Siekiant didinti mokesčių administravimo efektyvumą, reikia pertvarkyti ekspertiniais metodais atliekamas rizikos vertinimo ir atrankos procedūras, kad dauguma jų būtų atliekama automatizuotai, panaudojant duomenų analitikos metodus.

Valstybinė mokesčių inspekcija prie Lietuvos Respublikos finansų ministerijos

Siekiant didinti mokesčių administravimo efektyvumą, Valstybinė mokesčių inspekcija (VMI) pertvarkė ekspertiniais metodais atliekamas rizikos vertinimo ir atrankos procedūras, kad dauguma jų būtų atliekama automatizuotai, panaudojant duomenų analitikos metodus:- 2020-06-30 VMI viršininko įsakymu V-289 patvirtintas Analizės ir mokestinės rizikos vertinimo procedūrų vadovas, kuriame atlikti procedūrų pakeitimai, atsisakyta dalies vykdytų atskirtų procedūrų, atsižvelgiant į rizikų vertinimo ir stebėsenos organizavimo pokyčius, kuriuos įtakoja i.KON sistemos sukūrimas.- 2021-02-01 VMI pateikė i.KON bandomosios eksplotacijos rezultatus.  Remiantis pateiktais bandomosios eksploatacijos duomenimis: 2020-12-28 baigta i.KON sistemos bandomoji eksploatacija, suprojektuota 20 automatinių rizikos vertinimo taisyklių, naudojant i.MAS duomenis ir 2 tokios rizikos taisyklės įgyvendintos vystant Audito IS-terminas.


Siekiant subalansuoti konsulinių pareigūnų ir darbuotojų  administracinių ir konsulinių funkcijų vykdymą, inventorizuoti visas jų vykdomas administracines funkcijas ir imtis priemonių dėl jų įtraukimo į pareigybių aprašymą.

Lietuvos Respublikos užsienio reikalų ministerija


Įvertinti, ar teritorinių skyrių darbuotojams ir toliau tikslinga vykdyti patikrinimus pagal visus dvylika Žemės naudojimo valstybinės kontrolės nuostatų punktų.

Įgyvendinta Vyriausybei 2016-10-26 nutarimu Nr. 1067 nauja redakcija išdėsčius Žemės naudojimo valstybinės kontrolės nuostatus. Juose patikslinta ir numatyta, kas turi būti tikrinama atliekant žemės naudojimo valstybinę kontrolę.


Parengti Žemės naudojimo valstybinės kontrolės nuostatų projektą, numatant, kas turi būti tikrinama atliekant žemės naudojimo valstybinę kontrolę.


(V) EX.51 Esminis sutarties keitimas atliekamas nesilaikant PAFT nustatytų terminųRekomenduojame LVPA atlikti esminį PS keitimą, atsižvelgiant į PAFT nustatytus reikalavimus.

LVPA, atliko esminį PS keitimą 2018-10-30. Po AI rastų neaiškumų patikslinimo,  rekomendacijos įgyvendinimo patvirtinimo laiškas ĮI išsiųstas 2018-12-21.


Atsižvelgdami į tai, kad mažas investuotojų į Vyriausybės taupymo lakštus skaičius kelia abejonių dėl šios investavimo priemonės poreikio, o Finansų ministerijos priimtas sprendimas tęsti taupymo lakštų platinimą mažinant priešlaikinio išpirkimo riziką, taigi ir jų patrauklumą, nesprendžia šio klausimo ekonominiu požiūriu, rekomenduojame iš naujo įvertinti valstybės biudžeto lėšomis vykdomos taupymo lakštų platinimo politikos aktualumą ir jos tęsimo tikslingumą.

Sumažinus skolinimosi priemonės – Vyriausybės taupymo lakštų platinimas– patrauklumą mažmeniniams investuotojams (retinant platinamų emisijų skaičių ir pirkimo sąlygose apribojant priešlaikinio išpirkimo riziką) skolinimasis per 2017 metus sumažėjo dviem trečdaliais. Finansų ministerija, planuodama 2018 metų valstybės biudžetą, įvertino valstybės biudžeto lėšomis vykdomos taupymo lakštų platinimo politikos aktualumą ir jos tęsimo tikslingumą. Naudojant šią priemonę skolintis 2018 metais didesnėmis apimtimis neplanuojama. Skolinimosi priemonę tikslinga naudoti esant poreikiui pasiskolinti vidaus rinkoje greitai ir nedidelėmis  apimtimis.


Siekiant turėti teisingus apskaitos duomenis, kurie reikalingi parengti Vidaus reikalų ministerijos, valstybės ir nacionalinį konsoliduotųjų finansinių ataskaitų rinkinius, rekomenduojame ištirti Valstybės ir savivaldybių tarnautojų mokymo centro „Dainava“ apskaitos organizavimo ir tvarkymo aplinkybes. Pasitvirtinus vertinimams, kad buhalterinė apskaita buvo organizuojama nesilaikant Buhalterinės apskaitos įstatymo reikalavimų, imtis veiksmų teisės aktų nustatyta tvarka.

Lietuvos Respublikos vidaus reikalų ministerija

Vidaus reikalų ministerija 2021 m. liepos mėnesį atliko VšĮ Valstybės ir savivaldybių tarnautojų mokymo centro „Dainava“ 2020 m. finansinių ataskaitų rinkinio teisingumo įvertinimą ir atsižvelgdama į rezultatus, įstaigai pateikė rekomendaciją bei įpareigojo atlikti buhalterinės apskaitos klaidų taisymus. VšĮ „Dainava“, vykdydama Vidaus reikalų ministerijos įpareigojimą, atliko reikiamus pataisymus buhalterinėje apskaitoje, direktoriaus 2021-07-15 įsakymu Nr. A-52 patvirtino atnaujintą įstaigos apskaitos politiką, atnaujino sąskaitų planą bei Finansavimo sumų tvarkos aprašą. Centralizuotas vidaus audito skyrius pagal VšĮ „Dainava“ pateiktą informaciją įvertino, kad VšĮ „Dainava“ buhalterinę apskaitą tvarko pagal standartų reikalavimus. Ministerija, atsižvelgusi į tai, priėmė sprendimą, kad finansinio audito atlikimas nėra reikalingas ir tikslingas.


Įvertinti sudarytų kompiuterinės technikos, programinės įrangos ir kito turto nuomos sutarčių ekonominį pagrįstumą ir priimti sprendimą, kuris leistų racionaliausiu būdu naudoti valstybės biudžeto lėšas šiam tikslui įgyvendinti.

Nacionalinė žemės tarnyba prie Žemės ūkio ministerijos

Sudaryta darbo grupė apsvarstė  galiojančių kompiuterinės technikos, programinės įrangos ir patalpų nuomos sutarčių ekonominį pagrįstumą. Nuspręsta, kad ateityje priimant sprendimus nuomoti turtą, pirkimų iniciatorius turės įvertinti siūlomus variantus rinkoje ir parinkti ekonomiškai naudingiausią ir racionaliausią turto įsigijimo būdą.


(V) EX.46 Nesilaikyta kvietimo paskelbimo ir esminių pirkimo sutarties sąlygų keitimo tvarkosRekomenduojame LVPA:1) registruoti įtariamą PS pažeidimą dėl finansavimo projektui Nr. 03.3.1-LVPA-K-803-01-0083 (pirkimas vykdytas nesilaikant KDP ir esminių pirkimo sutarties sąlygų keitimo tvarkos, klaida projekte yra 924 999,99 Eur);2) priimti sprendimą, numatytą FMĮ 1K-316 patvirtintų taisyklių 314 p.;3) patikslinti ĮI rengiamas išlaidų deklaracijas ar metines sąskaitas: sumažinti EK deklaruotas išlaidas netinkamų finansuoti išlaidų suma.

Įvertinę LVPA atliktus veiksmus dėl rekomendacijos 3 p., vertiname, kad rekomendacija įgyvendinta 2019-08-27 pateikus EK išlaidų deklaraciją Nr. ERPF-LVPA-016.


(V) EX.52. Nesilaikyta esminių pirkimo sutarties sąlygų keitimo tvarkosRekomenduojame LVPA:1) registruoti įtariamą PS pažeidimą dėl finansavimo projektui Nr. 03.3.1-LVPA-K-803-01-0058 (pirkimas vykdytas nesilaikant esminių pirkimo sutarties sąlygų keitimo tvarkos, klaida projekte yra 1 075 000,00 Eur);2) priimti sprendimą, numatytą FMĮ 1K-316 patvirtintų taisyklių 314 p.;3) patikslinti ĮI rengiamas išlaidų deklaracijas ar metines sąskaitas: sumažinti EK deklaruotas išlaidas netinkamų finansuoti išlaidų suma.


Atsižvelgiant į tai, kad daugiabučių namų atnaujinimo (modernizavimo) procesas savivaldybėje dar neseniai prasidėjęs ir siekiant, kad savivaldybės turtas būtų teisingai užregistruotas buhalterinėje apskaitoje ir atskleistas finansinėse ataskaitose, inventorizuoti savivaldybei nuosavybės teise priklausančių gyvenamųjų patalpų atnaujinimo (modernizavimo) darbams atlikti patirtas sąnaudas ir padidinti ilgalaikio materialiojo turto (pastatų ir / ar nebaigtos statybos) vertę.

Kauno miesto savivaldybės administracija

Procesas pradėtas vykdyti - administratoriai įvertina ir rengia pažymas dėl savivaldybės butų modernizuotuose namuose verčių padidinimo. Atsižvelgiant į jas ir administracijos direktoriaus įsakymą (2018-12-11 Nr. A-4255) Kauno m. savivaldybės Centrinis apskaitos skyrius 2018 m. gruodžio mėnesį padidino renovuotų, savivaldybei nuosavybės teise priklausančių gyvenamųjų patalpų vertes, bendra padidinto turto vertė 194 628 Eur.


Siekiant užtikrinti vartotojų interesus, nustatyti kriterijus, pagal kuriuos būtų įvertinama, per kokį terminą gali būti grąžinamos vartotojų permokėtos sumos.

2024 m. sausio 5 d. Valstybinė energetikos reguliavimo taryba nutarimu Nr. O3E-3 pakeitė Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodiką. Pakeitimu metodikoje numatytos sąlygos, kurios vertinamos skaičiuojant investicijų grąžos viršijimo dydžio korekcijos dydį kiekvieniems metams ir tvirtinant preliminarų grąžinimo planą. Grąžinimo laikotarpis numatomas ne ilgesnis nei du reguliavimo periodai.


Atlikti Naudotojų administravimo posistemės ADMIN III slaptažodžių sudarymo analizę ir užtikrinti specialiųjų simbolių naudojimą pagal baigtinį sąrašą.

Vidaus reikalų ministerija 2017-01-19 raštu Nr. 1D-352(6) pateikė informaciją, kad atlikta Naudotojų administravimo posistėmės ADMIN III slaptažodžių analizė, taikomoji programinė įranga modifikuota ir ištestuota, atlikti pakeitimai: minimalaus slaptažodžio ilgis - 8 simboliai, slaptažodžio sudarymui galima naudoti visus simbolius matomus klaviatūroje. Papildomai 2017-01-24 el. laišku pateikta: naudotojų administravimo posistemės ADMIN III slaptažodžių sudarymo modifikavimo paslaugos užsakymas (paraiška) ir paslaugų priėmimo-perdavimo aktas; VRIS CDB naudotojų administravimo taisyklės.Įvertinus informaciją, rekomendacija laikoma įgyvendinta.


Peržiūrėti 2018 ir 2019 m. planuojamų vykdyti viešųjų pirkimų sąlygas, nustatyti veiksnius, kurie galimai dirbtinai mažina konkurenciją, o juos nustačius – pašalinti iš sąlygų.

Nacionalinis maisto ir veterinarijos rizikos vertinimo institutas ėmėsi šių veiksmų kontrolei stiprinti: Pirkimo iniciatorius užpildyta paraiška yra suderinama su prevencinę kontrolę atliekančiu asmeniu (jis paskirtas 2016-12-30 Instituto direktoriaus įsakymu Nr. 1A-135), kuris įvertina, kad šis pirkimas įtrauktas į pirkimų planą, ar siūlomų kviesti tiekėjų sąrašas nėra mažesnis nei iš 3 tiekėjų, ar nėra konkurenciją ribojančių sąlygų ir pan. Institute į 1 tiekėją kreipiamasi tik tuo atveju, jei atlikus rinkos tyrimą nustatoma, kad tas tiekėjas yra vienintelis Lietuvoje įgaliotas atstovas tiekti konkrečią prekę ar teikti paslaugą (tiekėjas pateikia įrodantį dokumentą). Atsižvelgiant į Valstybės kontrolės pateiktą rekomendaciją sustiprinta prekių pristatymo, paslaugų suteikimo ar darbų atlikimo terminų kontrolė, t.y. kiekvienu atveju įvertinama, ar terminai nustatyti remiantis protingumo principu, kad kuo daugiau tiekėjų galėtų dalyvauti pirkime ir nebūtų dirbtinai mažinama konkurencija. Atsakingas darbuotojas įvertinęs paraišką ją vizuoja (su žyma „pritariu“ arba „nepritariu“, tokiu atveju pirkimo iniciatorius turi patikslinti pirkimo dokumentus pagal pateiktas pastabas).


Siekiant užtikrinti, kad valstybės nekilnojamasis turtas, kurį patikėjimo teise valdo savivaldybės, būtų valdomas ir naudojamas efektyviai, užtikrinant visuomenės poreikių tenkinimą, įvertinti, ar valstybės nekilnojamasis turtas yra reikalingas funkcijoms vykdyti ir imtis veiksmų, kad nereikalingas arba netinkamas (negalimas) naudoti turtas būtų grąžintas ar nurašytas ir likviduotas teisės aktų nustatyta tvarka.

Jurbarko rajono savivaldybės administracija


Siekiant teisėto ir skaidraus valstybės turto naudojimo, sustabdyti susiformavusią ir teisės aktams prieštaraujančią valstybės biudžetinių įstaigų turto naudojimo neatlygintinai Lietuvos jaunųjų ugniagesių sąjungos veikloje praktiką. Priimti teisės aktams neprieštaraujančius tarpusavio santykius reguliuojančius sprendimus.

Priešgaisrinės apsaugos ir gelbėjimo departamentas prie Vidaus reikalų ministerijos

Vilniaus apskrities priešgaisrinė gelbėjimo valdyba ir Ugniagesių gelbėtojų mokykla nutraukė pasirašytus bendradarbiavimo susitarimus su Lietuvos jaunųjų ugniagesių sąjunga. Priešgaisrinės apsaugos ir gelbėjimo departamento ir Lietuvos jaunųjų ugniagesių sąjungos bendradarbiavimą nustato 2009-06-04 bendradarbiavimo susitarimas Nr. 35-16, kurio nuostatos neprieštarauja teisės aktams, reglamentuojantiems valstybės biudžetinių įstaigų turto naudojimą neatlygintinai.


Siekiant užtikrinti priimamų sprendimų dėl atleidimų ir atidėjimų atlikti karo prievolę pagrįstumą ir teisėtumą:1. sukurti Karo prievolės ir komplektavimo tarnybos Atrankos komisijos priimtų teigiamų sprendimų peržiūros sistemą;2. periodiškai atlikti visų Karinės medicinos ekspertizės komisijos pakomisių medicininės ekspertizės tam tikros dalies aktų vertinimą ir, nustačius neatitikimų, imtis priemonių jiems pašalinti.


Siekiant mažinti veiklos sąnaudas, inventorizuoti tvarkomų įslaptintų duomenų apimtį.

Fondo valdybos direktorius 2018-09-19 įsakymu Nr. V-415 pakeitė Karinių ir joms prilygintų struktūrų skyriaus nuostatų 1 p., kuriame konkretizuota, kad skyrius vykdo pareigūnų, statutinių valstybės tarnautojų, karių ir kitų asmenų, kurių valstybiniam socialiniam draudimui užtikrinti būtini duomenys (bent dalis jų) sudaro valstybės ar tarnybos paslaptį, valstybinį socialinį draudimą. Pagal Lietuvos Respublikos paslapčių apsaugos koordinavimo komisijos išaiškinimą, Fondo valdyba kreipėsi į Karinių ir joms prilygintų struktūrų sk. draudėjus įvertinti apdraustųjų asmenų duomenų perkėlimo į kitą Fondo valdybos teritorinį skyrių galimybę, apie priimtus sprendimus informuoti Fondo valdybą bei nurodyti priimto sprendimo neperkelti duomenų argumentus ir motyvus. Iš Karinių ir joms prilygintų struktūrų sk. tvarkytų apdraustųjų asmenų, virš 8,2 tūkst. asmenų valstybinio socialinio draudimo apskaita nuo 2019 m. tvarkoma kituose Fondo valdybos teritoriniuose skyriuose. Fondo valdyba, siekdama mažinti veiklos sąnaudas ir optimizuoti tvarkomų apdraustųjų asmenų duomenų apskaitą, periodiškai kreipsis į atskirus draudėjus, kaip valstybės ar tarnybos paslapčių subjektus, peržiūrėti teikiamų Karinių ir joms prilygintų struktūrų sk. duomenų apimtis, skatinant duomenis teikti bendra tvarka, naudojantis EDAS privalumais.


Patikslinti ilgalaikio nematerialiojo turto naudojimo ir amortizacijos skaičiavimo laikotarpius ir perskaičiuoti amortizaciją.

Finansų ministerija patikslino amortizacijos skaičiavimo periodą ir perskaičiavo amortizaciją nematerialiajam turtui - VSAKIS licencijoms, kurių įsigijimo savikaina buvo didinama licencijų atnaujinimo paslaugų verte


Atlikti Vilniaus universiteto ligoninės Santariškių klinikų informacinių sistemų saugos atitikties vertinimą; parengti ir patvirtinti informacinių sistemų veiklos tęstinumo planą;atlikti Santariškių klinikų informacinių sistemų rizikos vertinimą ir, jei reikia, patvirtinti informacinių sistemų rizikų valdymo priemonių planą.

Viešoji įstaiga Vilniaus universiteto ligoninė Santaros klinikos

VšĮ Santaros klinikos įsigijo informacinių sistemų atitikties informacijos saugą reglamentuojantiems teisės aktams vertinimo, pažeidžiamumų testavimo ir rizikos vertinimo paslaugas. 2019- 10-18 klinikos suderino su Nacionaliniu kibernetinio saugumo centru prie Krašto apsaugos ministerijos valdomų ir tvarkomų informacinių sistemų ir registrų saugaus politiką įgyvendinančių dokumentų projektus. Santaros klinikų generalinis direktorius 2019-11-30 įsakymu Nr.V-907 patvirtino valdomų informacinių sistemų saugos dokumentus (Saugaus elektroninės informacijos tvarkymo taisykles, Veiklos tęstinumo valdymo planą, Naudotojų administravimo taisykles ir Nešiojamųjų įrenginių naudojimo ir priežiūros taisykles).


Tobulinti ortopedinių technikos priemonių bazinių kainų nustatymo mechanizmą, siekiant ortopedines technikos priemones kompensuoti mažiausiomis, objektyviai pagrįstomis ir su nešališkais šaltiniais palyginamomis  kainomis.

Valstybinė ligonių kasa prie Sveikatos apsaugos ministerijos

Sveikatos draudimo įstatymas nustato, kad ortopedijos techninių priemonių įsigijimo išlaidos apdraustiesiems kompensuojamos ir šių priemonių gamybos ir (ar) pritaikymo išlaidos suinteresuotiesiems asmenims apmokamos pagal jų bazines kainas, apskaičiuojamas pagal mažiausias sąnaudas gaminant ir (ar) pritaikant ortopedijos technines priemones patiriančių juridinių asmenų, su kuriais yra sudarytos sutartys, sąnaudų vidurkį sveikatos apsaugos ministro nustatyta tvarka. Tokią tvarką, kurios atitinkamos nuostatos reglamentuoja ir: a) bendrųjų ir administracinių, ortopedijos techninių priemonių  pritaikymo sąnaudų didžiausias leistinas ribas; b) medžiagų ir komplektuojamųjų detalių, naudojamų ortopedijos techninių priemonių gamyboje, sąnaudų skaičiavimą; ministras patvirtino 2018-11-02 įsakymu Nr. V-1203 (anksčiau vadovautasi Valstybinės ligonių kasos direktoriaus patvirtinta tvarka).


Teisės aktuose įtvirtinti galimybę fondo administravimo įstaigoms visais atvejais taikyti sankcijas už teisės aktais nustatytų įmokų ar lėšų fondui pervedimą ne laiku.

Lietuvos Respublikos socialinės apsaugos ir darbo ministerija

Valstybinio socialinio draudimo įstatymo pakeitimo įstatymas (2017-12-05 Nr. XIII-823, 10 str.) papildytas įstatymo 25 straipsnio 5 dalimi, kuri įsigalioja nuo 2018-01-01 –  nustatytu laiku nepervedus lėšų Fondo administravimo įstaigų mokamoms išmokoms, finansuojamoms iš valstybės biudžeto, Europos Sąjungos struktūrinių ir kitų fondų bei šaltinių, mokėti, už kiekvieną pradelstą dieną skaičiuojami finansų ministro nustatyto dydžio delspinigiai, taikomi už pavėluotą mokesčių mokėjimą, nuo laiku nepervestos sumos.


Atlikti paslaugų prieinamumo, vartojimo ir pacientų srautų bei priemonių eilėms mažinti taikymo poveikio stebėseną ir analizę ir jų pagrindu vykdyti priemones, pašalinančias eilių susidarymo priežastis.

Lietuvos Respublikos sveikatos apsaugos ministerija

Sukurtas ir veikia IT įrankis - Išankstinė pacientų registravimo informacinė sistema (IPR IS), kuris naudojamas pacientų registravimui(si) gydymo įstaigose, asmens sveikatos priežiūros paslaugų laukimo eilių ir pacientų srautų stebėsenai bei analizei. Įrankiu gali naudotis sveikatos priežiūros paslaugų teikėjai, organizatoriai, pacientai. Sveikatos apsaugos ministerija parengė ir įgyvendina Asmens sveikatos priežiūros paslaugų laukimo eilių mažinimo priemonių planą 2023–2024 m.). Pasitelkusi turimo IT įrankio analizę SAM parengė Pacientų eilių mažinimo priemonių planą, kurio priemones įgyvendina, pvz., asmens sveikatos priežiūros įstaigose, kuriose didžiausi pacientų srautai, 2023 m. organizuotas papildomas gydytojų specialistų paslaugų teikimas, paslaugos apmokėtos iš PSDF biudžeto.


Įvertinti projektinės veiklos, t. y. projektų finansavimo tvarkų rengimo ir tvirtinimo, atrankų organizavimo ir administravimo funkcijų atskyrimo galimybes ir, priėmus teigiamą sprendimą, keisti teisinį reglamentavimą.

Socialinės apsaugos ir darbo ministro 2023-08-30 įsakymu Nr. A1-581 patvirtintos naujos redakcijos Projektų administravimo taisyklės, kuriose nustatyti konkursų nuostatai, paraiškų teikimo, vertinimo, komisijos darbo organizavimo, projektų vykdymo, stebėsenos ir viešinimo tvarka. Konkursą administruojančia įstaiga konkurso nuostatuose gali būti numatytas Socialinių paslaugų priežiūros departamentas arba Europos socialinio fondo agentūra.


Siekiant tobulinti mokslo ir meno doktorantūrų vertinimą, užtikrinti, kad:-būtų nustatyti galutinio mokslo ir meno doktorantūrų vertinimo sprendimo priėmimo kriterijai; -viešai būtų skelbiamos mokslo doktorantūrų vertinamosios išvados.

Lietuvos Respublikos švietimo, mokslo ir sporto ministerija

Siekiant tobulinti mokslo ir meno doktorantūrų vertinimą, Švietimo, mokslo ir sporto ministro 2022-12-23 įsakymu Nr. V-2003 patikslinti Mokslo doktorantūros nuostatai, kuriuose numatytas reikalavimas doktorantūrų vertinimo tvarkose numatyti vertinimą balais. Mokslo tarybai rekomenduota doktorantūrų kokybės ir efektyvumo vertinimo išvadas paskelbti iki 2023-12-31. Mokslo tarybos internetinėje svetainėje 2024-01-23 viešai paskelbtos doktorantūrų kokybės ir efektyvumo vertinimų išvados.


Radviliškio rajono savivaldybės administracija

Teikti pastebėjimai dėl 4 nekilnojamojo turto objektų. Savivaldybei atlikus rekomenduotus veiksmus, nustatyti trūkumai pašalinti, pasiekta 100 proc. rodiklio „Visas patikėjimo teise valdyti gautas valstybės nekilnojamasis turtas, kuris nereikalingas perduotoms valstybinėms (valstybės perduotoms savivaldybėms) funkcijoms įgyvendinti, teisės aktų nustatyta tvarka grąžintas“ reikšmė.


Išanalizuoti vidaus kontrolės trūkumus vykdant viešuosius pirkimus, sutarčių, prievolių užtikrinimo kontrolę bei priimti sprendimus, užtikrinančius vidaus kontrolės sistemos veikimą.

Pataisos namų direktoriaus įsakymu patvirtinta Viešųjų pirkimų komisija, kuriai nustatyta funkcija –sutarčių vykdymo kontrolė (sutarčių galiojimo termino, įsipareigojimų pagal sutartis vykdymo, sutarčių rengimo ir verčių nustatymo).


Siekiant įsitikinti, kad Pasaulio lietuvių jaunimo organizacijos Lietuvoje vykdytam projektui ,,Pasaulio lietuvių jaunimo susitikimas 2018" skirtos lėšos panaudotos racionaliai ir teisėtai: įvertinti patvirtinto projekto keitimo atitiktį finansavimo konkurso nuostatoms. Nusprendus, kad galiojantys  nuostatai leidžia iš esmės keisti jau patvirtintuose projektuose numatytas priemones, nekeičiant patvirtinto projekto finansavimo sumos, apsvarstyti tokios numatytos galimybės skaidrumą.

Socialinės apsaugos ir darbo ministras 2020-12-10 įsakymu Nr. A1-1259 patvirtino Projektų administravimo taisykles, kuriose reglamentuoti projektų vykdymo ir stebėsenos reikalavimai, sankcijų taikymo tvarka, neįvykdžius nustatytų reikalavimų. Socialinės apsaugos ir darbo ministro 2023-08-30 įsakymu Nr. A1-581 patvirtintos naujos redakcijos Projektų administravimo taisyklės, kuriose reglamentuoti konkursų nuostatai, paraiškų teikimo, vertinimo, komisijos darbo organizavimo, projektų vykdymo, stebėsenos ir viešinimo reikalavimai. Taisyklėse įtvirtinta (104 p.), kad sprendimai dėl esminių veiklų tikslinimo, kurie gali turėti įtakos siekiant finansuoto projekto tikslo, turi būti patvirtinti komisijos.


Siekiant užtikrinti, kad aukštosios mokyklos pašalintų išorinio vertinimo metu nustatytus trūkumus ir tobulintų veiklą, numatyti atsiskaitymo terminus ir atsiskaitymą už pasiektą pažangą įgyvendinant išorės ekspertų teiktas rekomendacijas.

Švietimo, mokslo ir sporto ministro įsakymu Nr. V-142,  patikslinta Aukštųjų mokyklų išorinio vertinimo tvarka . 2022 -04-15. Studijų kokybės vertinimo centro įsakymu Nr. V-27 patikslinta Aukštųjų mokyklų ir užsienio valstybių aukštųjų mokyklų filialų išorinio vertinimo metodika, detalizuojant aukštųjų mokyklų atsiskaitymo už pasiektą pažangą, įgyvendinant išorės ekspertų pateiktas rekomendacijas, procedūras, pavyzdinės pažangos ataskaitos  formą bei pateikimo terminus.


Siekiant didinti studijų tarptautiškumą patvirtinti tarptautiškumo strateginį dokumentą, apimantį tarptautiškumo plėtros tikslus, priemones, rodiklius, finansavimą, terminus.

Vyriausybės 2021-12-01 nutarimu Nr.1016 patvirtintoje 2021-2030 m. Švietimo plėtros programoje numatyta pažangos priemonė „Sudaryti sąlygas kokybiškoms, tarptautiškoms ir prieinamoms studijoms“, skirta skatinti ir studijų tarptautiškumą. Švietimo, mokslo ir sporto ministrės  2022-06-30 įsakymu Nr. V-1108 patvirtinta pažangos priemonė ,,Sudaryti sąlygas, kokybiškoms tarptautiškoms ir prieinamoms studijoms". Pažangos priemonėje įvirtinti tarptautiškumo skatinimo veiksmai,  nustatyti įgyvendinimo terminai, lėšos ir siekiami rezultatai. Pažangos priemonėje numatyti šie tarptautiškumo skatinimo veiksmai: Aukštųjų mokyklų tarptautinio konkurencingumo stiprinimas (parama aukštųjų mokyklų integracijai Europos universitetų tinkluose); Užsienio studentų integracijos priemonių įgyvendinimas. Pasiektas tarpinis rodiklis- užsieniečių, studijuojančių Lietuvos aukštosiose mokyklose, dalis, palyginti su bendru studijuojančių asmenų skaičiumi - 10,3 proc. Rekomendacijos stebėsena tęsiama kol bus pasiekti kiekybiniai pokyčio rodikliai.


Išanalizuoti vidaus kontrolės trūkumus dėl netinkamai atliekamos inventorizacijos, įsigyto turto registravimo apskaitoje, turto perdavimo, priemokų skyrimo, darbo užmokesčio skaičiavimo ir priimti sprendimus, užtikrinančius vidaus kontrolės sistemos veikimą.

Generalinė miškų urėdija prie Aplinkos ministerijos

Generalinėje miškų urėdijoje atlikta neplaninė turto ir atsargų inventorizacija, kurios duomenys palyginti su buhalterinės apskaitos duomenimis. Generalinio miškų urėdo 2017-09-19 įsakymu Nr. 1B-168  patvirtinta darbuotojų, dirbančių pagal darbo sutartis, priemokų ir premijų mokėjimo tvarka.


Siekiant tinkamai įgyvendinti nevyriausybinių organizacijų plėtros politiką,  rinkti ir analizuoti informaciją apie valstybės institucijų teikiamą finansavimą nevyriausybinėms organizacijoms šalies mastu.

Vadovaujantis Nevyriausybinių organizacijų plėtros įstatymo 4 str. 2 d. 3 p., Socialinės apsaugos ir darbo ministerija renka ir analizuoja duomenis apie nevyriausybinėms organizacijoms valstybės ir savivaldybių institucijų ir įstaigų teikiamą finansavimą. Susisteminta valstybės institucijų ir įstaigų, finansuojančių šių organizacijų veiklą, informacija nuo 2020-03-18 pradėta skelbti ministerijos interneto svetainėje, https://socmin.lrv.lt/lt/veiklos-sritys/nevyriausybiniu-organizaciju-politika/nvo-teikiamas-finansavimas. 2022 metais informacija papildyta ir duomenimis apie savivaldybių ir jų įstaigų nevyriausybinėms organizacijoms teikiamą finansavimą ir atlikta savivaldybių NVO finansavimo duomenų analize. Ministerijos finansavimo priemonės, kuriose gali dalyvauti NVO, yra administruojamos per SOPAS sistemą (administruojama Socialinių paslaugų ir priežiūros departamento), kurioje sukurtos galimybės prijungti atskiras institucijas. Valstybės duomenų agentūrai plečiant veiklą, apsvarstyta ir atsisakyta vieningos elektroninės sistemos sukūrimo informacijai rinkti, analizuoti ir NVO finansavimo priemonėms administruoti ir nuspręsta pasinaudoti Valstybės duomenų agentūros teikiamais sprendimais (duomenų ežeru).


Parengti ir patvirtinti (suderinus juos su Vidaus reikalų ministerija, o prireikus ir su Valstybine duomenų apsaugos inspekcija):-IS sistemų saugos nuostatus;-Saugaus elektroninės informacijos tvarkymo taisykles;-IS naudotojų administravimo taisykles;-IS veiklos tęstinumo valdymo planą.


Siekiant efektyvesnio valstybės išteklių naudojimo, tvarkyti valstybinių profesinio mokymo įstaigų tinklą taip, kad mažėtų nenaudojamas plotas, sektorinių praktinio mokymo centrų įranga būtų panaudojama intensyviau.

Įgyvendinus įstaigų tinklo pertvarkos planą ir Sektorinių praktinio mokymo centrų (SPMC )įveiklinimo planus, šalyje veikia 44 profesinio mokymo įstaigos kurių savininkas ar vienas iš dalininkų yra Švietimo, mokslo ir sporto ministerija. 24-iose iš jų veikia 41 sektorinis praktinio mokymo centras. Įgyvendinti sektorinių įpraktinio mokymo centrų veiklinimo planai, sektoriniuose centruose kompetencijas įgijo 3441 mokinys, 1541 mokiniu daugiau nei buvo planuota. Valstybinės profesinio mokymo įstaigos Turto bankui nenaudojamo mokymo reikmėms ir nereikalingo nekilnojamojo turto perdavė: 2020 m. – 44 475 kv. m, 2021 m. – 20 646 kv. m, 2022 m. – (18 nekilnojamojo turto vienetų) 17 524 kv. m, 2023 m. – (11 nekilnojamojo turto vienetų) 14 769 kv. m., 2024 m. į Viešame aukcione parduodamo valstybės nekilnojamojo turto ir kitų nekilnojamųjų daiktų sąrašą įtraukta 6 nekilnojamojo turto vienetai (6 120 kv. m.).


Siekiant užtikrinti, kad valstybės nekilnojamasis turtas, kurį patikėjimo teise valdo savivaldybės, būtų valdomas ir naudojamas efektyviai, užtikrinant visuomenės poreikių tenkinimą, įvertinti, ar valstybės nekilnojamasis turtas yra reikalingas funkcijoms vykdyti ir imtis veiksmų, kad nereikalingas arba netinkamas (negalimas) naudoti turtas būtų grąžintas ar nurašytas ir likviduotas teisės aktų nustatyta tvarka.

Vilniaus rajono savivaldybės administracija

Teikti pastebėjimai dėl 2 nekilnojamojo turto objektų. Savivaldybei atlikus rekomenduotus veiksmus, nustatyti trūkumai pašalinti, pasiekta siektina 100 proc. rodiklio „Visas patikėjimo teise valdyti gautas valstybės nekilnojamasis turtas, kuris nereikalingas perduotoms valstybinėms (valstybės perduotoms savivaldybėms) funkcijoms įgyvendinti, teisės aktų nustatyta tvarka grąžintas“ reikšmė.